Anak Rindu Air Tangan Emak Kongsi Resepi Mee Hoon Taucu, Doakan Kesihatannya

Hanya dengan air tangan ibu, sudah dapat membuatkan sesuatu hidangan itu menjadi enak. Ia antara nikmat yang perlu dihargai sekiranya masih mempunyai ibu yang kuat kudratnya untuk menyediakan masakan buat keluarga.
Sebagaimana luahan perasaan yang disertakan resepi mee hoon taucu ini dikongsikan oleh Puan Siti Zanariah Khalit. Dia merindukan air tangan lazat dari emaknya, yang kini sudah menginjak usia tua dan tidak lagi larat untuk menyediakan makanan buat mereka sekeluarga. Semoga perkongsian resepi ini dapat diiringi doa buat kesihatan ibu bapanya juga.

Baca juga: Ini Resepi Minuman Teh Guna Biji Avocado, Jangan Buang Sebab Ada Banyak Khasiat!
RINDU MASAKAN EMAK TAPI DIA SUDAH TUA & TAK LARAT

Rindu emak. Cuti sekolah ni saya belum berkesempatan balik ke rumah emak abah, kerana rindu saya masak mee hoon taucu hari ini.

Antara kegemaran kami adik-beradik. Setiap kali kami balik emak akan masak makanan kegemaran kami. Tapi itu dulu.
Sekarang emak dah tua. Nak berjalan pun dah tak larat. Ke mana-mana mak guna wheelchair. Maka setiap kali balik, kami masak siap-siap dari rumah kami untuk dibawa ke rumah emak supaya tak terkocoh-kocoh.
Di zaman mudanya emak suka ke kelas-kelas masakan. Hobinya memasak. Kek ulang tahun kami pun emak yang buat. Waktu tu rasa bangga bila bawa kek ke sekolah untuk dimakan bersama kawan-kawan “emak saya pandai buat kek krim”. Bangga.
Sekarang ni, mee hoon taucu menjadi kegemaran anak-anak saya. Setiap kali saya masak mereka makan berulang-ulang. Sama macam saya dan adik-adik saya dulu.
Resepi saya sertakan dibawah. Doakan emak dan abah saya diberikan kesihatan yang baik untuk menjalani hari tua mereka.
RESEPI MEE HOON TAUCU

Meehon – dicelur.
Air asam jawa.
Serbuk perasa.
Gula.
Air.
Minyak masak.

BAHAN TUMIS A (DIKISAR):

30 biji cili kering – celur/rendam dengan air panas.
1 biji bawang besar.
4 biji bawang putih.

BAHAN B:

1 mangkuk ikan bilis.
½ botol taucu cap jalen (buang airnya).
Kisar ikan bilis dengan sedikit air jangan sampai terlalu halus. Kemudian masukkan separuh dari taucu. Kisar sekejap saja. Separuh lagi tak perlu dikisar supaya masih ada butir-butir taucu.

CARA MEMBUATNYA:

1. Tumis bahan A. Bila sudah terbit minyak, masukkan bahan B.
2. Biarkan sebati kemudian masukkan air asam, sedikit gula dan serbuk perasa. Saya tak menggunakan garam sebab ikan bilis dan taucu dah cukup masin.
3. Masukkan air mengikut kepekatan yang kita mahu. Jangan terlalu pekat dan jangan terlalu cair. Agak-agak saja.
4 . Biarkan mendidih.
Sumber: Facebook Siti Zanariah Khalit via Masak Apa Hari Ni..(MAHN)


7 Tanda Jangkitan Cacing Pada Anak Kecil Yang Disangka Sakit Biasa

“Dalam 2-3 hari ni, asyik merengek saja. Sampai nak tidur pun susah. Nak kata anak sakit perut, tapi tengok macam tak ada kembung pun. Jangan-jangan terkena cacing kot?”
Kecacingan sebenarnya boleh berlaku kepada sesiapa saja termasuklah anak kecil dan bayi. Terdapat pelbagai jenis cacing lain yang boleh hidup dalam badan manusia seperti cacing gelang, cacing jarum, dan cacing kerawit.

Tidak kiralah apa jenis cacing pun, ia perlu dikesan dan dirawat segera kerana dikhuatiri boleh membawa kepada masalah lain yang lebih serius seperti seperti kekurangan mineral, vitamin, kelewatan tumbesaran, anemia dan kerosakan usus.

Punca Jangkitan Cacing Pada Kanak-kanak dan Bayi
Pada umumnya anak yang mengalami masalah cacing ini mungkin terdedah kepada tabiat harian yang kurang bersih atau sistem sanitasi yang kurang efektif. Contohnya tidak mencuci tangan dengan bersih sebelum makan, tidak memakai selipar, atau bermain pasir tanpa pantauan. Makanan atau minum air yang dicemari dengan telur-telur cacing gelang juga boleh menyebabkan jangkitan.

Bayi juga cenderung dijangkiti cacing kerana suka memasukkan benda asing ke dalam mulutnya. Selain itu, jangkitan cacing boleh berpunca daripada haiwan peliharaan anda seperti kucing atau anjing melalui sentuhan.
Foto Kredit: justdakhila.com
7 Tanda Jangkitan Cacing Pada Bayi & Anak Kecil Yang Disangka Sakit Biasa
Berikut adalah tanda jangkitan cacing yang perlu anda tahu. Walaupun ia kelihatan seperti sakit yang remeh, periksalah dengan teliti supaya ia dapat dikesan awal.
1. Kegatalan Pada Dubur
Anak yang terkena cacing pada awalnya akan berasa gatal dan tidak selesa pada bahagian dubur. Pada waktu malam terutamanya, kegatalan ini akan lebih menjadi-jadi. Jika terdapat perubahan pada pola tidur atau anak yang kelihatan tergaru-garu, cuba periksa bahagian tersebut dengan teliti.
Mungkin juga timbul ruam atau kemerahan akibat telur cacing atau kerana terlalu kerap digaru.
Foto Kredit: heaclub.ru
2. Cirit Birit / Najis Yang Tidak Normal
Cacing juga boleh dilihat melalui najis anak. Jika anda mengesyaki apa-apa, teruslah membawa anak berjumpa doktor untuk pemeriksaan lanjut. Kehadiran sesetengah telur cacing seperti cacing jarum hanya dapat dilihat di bawah mikroskop.
Sekiranya anak mengeluarkan bau busuk yang sangat menusuk, ia boleh menjadi petanda jangkitan di dalam perutnya.
Najis yang dijangkiti cacing. / Foto Kredit: whattoexpect.com
3. Keletihan Yang Luar Biasa
Sesetengah bayi dan anak kecil akan menunjukkan simptom keletihan yang luar biasa.
Mereka mungkin menjadi kurang aktif untuk bermain, tidak bersemangat, atau ada juga yang menampakkan kedutan dan lingkaran pada kelopak mata.

4. Mudah Jatuh Sakit
Apabila dijangkiti cacing, anak lebih mudah sakit. Ini kerana, cacing yang berada di dalam tubuh telah menjejaskan sistem kekebalan tubuh.
Anak juga cenderung mengalami masalah kekurangan darah atau anemia, demam, alahan, kaki gatal dan bengkak, serta batuk berpanjangan. Larva cacing kadangkala berhijrah ke paru-paru sehingga menyebabkan batuk atau lelah. Ia juga boleh bergerak ke bahagian badan yang lain seperti kulit, hempedu dan pankreas lalu menyebabkan komplikasi.
Foto Kredit: babycentre.co.uk
5. Kurang Berat Badan Walaupun Selera Tidak Terjejas
Tahukah anda, sesetengah anak kecil tidak menunjukkan sebarang simptom jangkitan cacing. Mereka masih berselera, malah mungkin akan makan dalam jumlah yang lebih banyak.
Hal ini perlu diperhatikan sekiranya anak anda tidak mengalami pertambahan berat badan walaupun telah makan dalam kuantiti yang banyak.
Foto Kredit: huffingtonpost.com
6. Anak Sakit Perut
Sungguhpun pada awalnya cacing ini menjangkiti usus, ia boleh menular hingga mengganggu organ lain sehingga menyebabkan anak sakit perut dan mengalami muntah-muntah. Komplikasi seperti usus tersumbat boleh berlaku pada jangkitan yang teruk.
Selain itu, ia juga boleh diiringi dengan petanda seperti cirit-birit dan kembung.

7. Mengetap Gigi Ketika Tidur Malam
Akibat dijangkiti cacing, ketidakselesaan yang dialami seperti gatal, ruam, demam, atau anak sakit perut sedikit sebanyak akan mengganggu pola tidur si kecil. Sebilangan kecil akan mengetap gigi ketika tidur malam.
Tanda-tanda Lain
Di samping itu, doktor menerangkan bahawa terdapat juga tanda lain seperti:

 Hiperaktif
 Sakit kepala
 Sensitif terhadap cahaya
 Gusi dan hidung berdarah
Wajah pucat
Sembelit

Foto kredit : tesco-baby.ie
Bila Kali Terakhir Anak Anda Diberi Ubat Cacing?
Setiap bayi dan kanak-kanak akan dipantau kesihatan mereka selepas dilahirkan secara berkala. Dengan cara ini, anda boleh memberitahu doktor sekiranya terdapat sebarang masalah dari semasa ke semasa.
Menurut Perunding Kanak-kanak Hospital Pakar KPJ Kajang, Dr. Nor Mahani Harun, ibu bapa seharusnya tidak terlepas pandang tentang pemberian ubat cacing kepada anak-anak. Ubat cacing boleh mula diberikan kepada bayi apabila berumur 1 tahun setengah.
Bergantung kepada doktor dan situasi anda, ia boleh diberikan setiap 6 bulan sekali dengan sukatan dos 200 miligram untuk bayi berusia bawah dua tahun, manakala 400 miligram untuk kanak-kanak berusia 2 tahun ke atas.
Akhir sekali, perlu diingatkan bahawa ubat cacing bukan hanya perlu diberi kepada kanak-kanak, tetapi juga ibu bapa. Malah haiwan peliharaan seperti kucing juga perlu diberi ubat cacing mengikut dos dan kekerapan yang ditetapkan.


Anak Sakit Tekak & Tonsil, Perlu Atau Tak Jalani Pembedahan? Ini Jawapan Pakar

Kanak-kanak memang sinonim dengan sakit tekak dan tonsil. Kalau anak demam, salah satu yang kita risaukan adalah bengkak tonsil. Menurut MyHealth, tonsil adalah gumpalan tisu limfoid (sub-epitelium) yang terletak di bahagian tekak (orofarinks). Selain sakit tekak dan sukar menelan, radang atau bengkak tonsil biasanya disertai dengan gejala demam panas yang agak lama berbanding biasa, sakit telinga, sembelit, sakit kepala, lemah tubuh, dan hilang selera makan.
Tapi, apakah perlu untuk anak-anak yang mengalami sakit tekak yang teruk dan mengakibatkan tonsil menjalani rawatan pembedahan? Ini jawapan pakar.

Baca juga: 7 Jenis Minuman Ini Bantu Untuk Turunkan Berat, Confirm Menjadi!
DOKTOR KONGSI CARA RAWAT ANAK SELALU DEMAM DAN SAKIT TONSIL

Ramai sebenarnya yang bertanya saya, bagaimana nak merawat anak mereka yang selalu sangat demam dan sakit tekak tonsil?
Sebenarnya, apabila anak anda mengadu mengalami sakit tekak, apa beberapa kemungkinan.

1. Acute Tonsillitis. Sakit ini disebabkan oleh jangkitan pada tonsil.
2. Acute pharyngitis. Ini biasanya tak semestinya disebabkan oleh tonsil. Kadang hanya jangkitan biasa pada tekak dan bukan spesifik pada tonsil. Masalah pada sinus dan hidung juga boleh menyebabkan sering sakit tekak.
Jadi, perlu kah anak anda lakukan pembedahan membuang tonsil?

Jawapannya ialah YA jika anak anda mengalami masalah pada tonsil seperti berikut :
1. Berulang kali demam dan sakit tekak disebabkan tonsil sekurang-kurangnya 7 kali dalam setahun.
2. Komplikasi tonsil yang mengakibatkan pengumpulan nanah di sekitar tonsil. Dipanggil peritonsillar abscess
3. Masalah tonsil sehingga menyebabkan pesakit kerap mengalami serangan sawan
4. Saiz tonsil terlalu besar sehingga pesakit sangat sukar bernafas.
5. Saiz tonsil besar sebelah sahaja. Di sini kami perlu buang tonsil untuk dihantar ke makmal untuk memastikan ia bukan sejenis kanser.
6. Sesetengah kes, pembedahan tonsillectomy perlu dilakukan juga kepada pesakit yang sering mengalami gejala apnea dan OSA. Ini bergantung kepada hasil pemeriksaan doktor.
Semoga perkongsian kali ini memberi ilmu baru buat kalian.
Sumber: Dr Ezairy M.Sallih, Pakar Bedah Telinga, Hidung & Tekak


Anak Saudara Kehilangan Bapa, Pakcik Bantu Beri Wang Tabung Hasil Meniaga

Menabung merupakan satu amalan yang perlu diterapkan dalam diri sejak kecil lagi. Hal ini supaya dapat memudahkan jika kita diduga dengan ujian yang tidak disangka-sangka. Selain itu, hasil tabungan juga boleh digunakan untuk menolong ahli keluarga terdekat ketika dalam keadaan kecemasan.
Hal ini sama seperti perkongsian di Twitter seorang lelaki bernama Sir Edwin dimana dia memberikan wang tabungan kepada anak saudaranya.

Baca juga: Suami Hadiahkan Isteri Jambangan Wang Kertas Bernilai RM50,000, 17 Jam Nak Siapkan!
WANG HASIL TABUNGAN MENJUAL MAKANAN

Menerusi perkongsian yang mendapat lebih dua puluh ribu tanda like itu, Edwin menjelaskan dia mendapat panggilan telefon daripada anak saudaranya yang memberitahu ayahnya meninggal dunia. Justeru itu, dia mahu meminjam wang untuk pengebumian dan hal-hal berkaitan.

Tambahnya lagi, wang itu merupakan hasil tabungan dia dan isteri menjual makanan secara online dan dijadikan wang tabungan untuk membiayai persekolahan anaknya dikenali sebagai Bintang.
“Bagaimana aku takut miskin, sedang aku adalah jamba dari yang Maha Kaya Raya,” tulisnya.
Posting Edwin itu menerima komen positif daripada netizen yang mendoakan moga mereka sentiasa panjang umur selain turut menerima sumbangan untuk Bintang.

Sumber: Sir Edwin


Apa Punca Anak Kena Sawan? Macam Mana Nak ‘Handle’?

“Anak kena sawan. Macam mana ni…”
Kebanyakkan sawan sering berlaku dalam kalangan bayi berusia tiga bulan hingga enam tahun. Sebagai ibu bapa perasaan panik dan cemas tatkala anak tersayang diserang sawan pasti akan berlaku terutama jika si ibu dan ayah tidak mempunyai pengalaman dan pertama kali berlaku.

Sebagai langkah berjaga-jaga, Doktor Samhan berkongsi langkah yang perlu dilakukan oleh ibu bapa sekiranya anak diserang sawan. Jangan sesekali masukkan sudu ke dalam mulut. Bahaya!
Baca juga: Anak Tantrum Sampai Guling-Guling Sebenarnya Cara Untuk Komunikasi, Ibu Ayah Jangan Marah!

APA PUNCA KANAK-KANAK KENA SAWAN?

1. Bagi kanak-kanak, kebanyakan sawan berlaku disebabkan suhu badan terlalu tinggi (38 celcius) dan keatas ataupun suhu naik mendadak. Dipanggil ‘febrile fit’
2. Usia yang paling lazim bagi mengalami gejala ini adalah di antara umur 6 bulan hingga 5 tahun.
3. Bagi mengelakkan atau menghentikan sawan ini adalah dengan mengawal suhu badan semasa demam supaya tidak tinggi. Ubat seperti paracetamol menurunkan suhu badan. Dalam keadaan bayi tidak dapat menelan, ubat ini juga diberi melalui dubur.

4. Bagi bayi yang kerap mengalami sawan, doktor biasanya akan membekalkan ubat sawan yang boleh diberi melalui dubur. Jika ada, ubat ini boleh diberi semasa bayi sawan.
5. Kajian menunjukkan pengambilan vaksin seperti Mumps-Measles-Rubella yang diberikan secara berjadual dapat mengurangkan risiko mengalami ‘febrile fit’.
MACAM MANA NAK HANDLE ANAK KENA SAWAN?

1. Jangan panik. Jauhkan bayi dari apa-apa benda berbahaya di sebelahnya seperti gunting, air panas dan sebagainya.
2. Pusingkan badan bayi ke kedudukan mengiring (recovery position). Pegang bayi dalam keadaan begini selagi sawan masih berlangsung. Ini mengelakkan bayi dari ‘tersedak’ (cairan susu atau muntah dari perut masuk ke salur pernafasan). Lapkan cairan yang keluar dari mulut.
3. Jangan menghalang gerakan tangan & kaki yang sawan. Pegang dengan lembut untuk kekalkan posisi mengiring. Jangan goncang!

4.Elakkan dari meletakkan sudu dan sebagainya ke dalam mulut. Ini boleh menyebabkan bayi tercekik!
5. Perhatikan ‘pattern’ sawan dan tempoh sawan.
6. Mohon bantuan dari orang berdekatan. Longgarkan dan buka baju sehingga tinggal pampers.
7. Ambilkan tuala dan air suam. Lap ke seluruh badan dan biar air suam ini kering sendiri. (Air suam & bukan air sejuk atau ais kerana suam air mengembangkan salur darah di kulit untuk lebih haba keluar ke kulit).
*Ini akan menyebabkan haba dari badan keluar dengan berkesan dan menurunkan demam. Buka kipas kerana ini membantu air tersejat ke udara dengan lebih pantas.
8. Setelah sawan terhenti, bawa bayi ke Jabatan Kecemasan dengan segera. Jika sawan berterusan, panggil 999 untuk bantuan ambulans.
Sumber: Twitter Dr Samhan


“Anak Saya Mahu Teddy Bear, Saya Jumpa Di Tong Sampah Bawa Balik Untuk Anak”

Kasih ibu sampai syurga, kasih ayah tiada pengganti. Itulah perumpaan yang sesuai untuk menggambarkan kasih sayang ibu bapa terhadap anak-anak. Apa sahaja yang anak-anak inginkan, pasti akan diberikan oleh ibu bapa sama ada cepat atau lambat. Begitu juga dengan kisah yang dikongsikan oleh Azri Walter ini di laman Facebooknya.
Dia berkongsikan kisah bertemu seorang lelaki bergelar ayah yang membawa pulang teddy bear yang dijumpai di tong sampah. Lebih menyayat hati, teddy bear yang dijumpai di tong sampah tersebut dibawa pulang ke rumah sebagai ‘hadiah’ buat anak tersayang.

“BESAR TEDDY BEAR TU NAK BAWA KE MANA?”

Tadi saya nak pergi ke ofis di Putrajaya. Jalan lengang waktu itu. Saya memandu sambil chill layan angin petang. Waktu nak sampai di lampu isyarat, saya nampak seorang lelaki bawa motor. Saya nampak dia macam ada bawa sesuatu. Saya rapatkan kereta dan saya jenguk. Memang betul. Dia bawa teddy bear besar.

Kebetulan lampu merah. Saya berhenti bersebelahan dengan dia. Saya turunkan tingkap dan tanya:

“Bang, besar teddy bear tu. Nak bawa ke mana tu?”
Dia angkat tunjuk dekat saya. Dia buka pelitup muka dan dia cakap
” Ya bang. Ini saya jumpa waktu kerja tadi. Dekat tempat sampah ada orang buang, saya ambil bang”
Saya tanya lagi “Tu nak bawa balik bagi anak ke?”
Dia terdiam. Dia pandang teddy bear tu, dia pandang saya. Saya pandang dia.
KUTIP TEDDY BEAR DI TONG SAMPAH, BAGI UNTUK ANAK

Tajam renungan dia lalu dia berkata “Ya bang. Anak saya lagi mahu teddy bear. Kelmarin ada nampak di kedai. Tapi harganya mahal sangat. Boleh buat lauk makan keluarga bang. (Sambil ketawa). Ini bear tadi saya jumpa dekat tempat sampah, masih elok. Memang rejeki dia. Nanti saya basuh bersih, saya bagi dia mesti dia suka”
Ya Allah. Sayu bunyinya. Saya tergamam sekejap. Lampu bertukar hijau. Dia angkat tangan dekat saya. Saya cakap dekat dia
“Hati-hati bang. Nak hujan ni. Abang memang ayah terbaik”
Sekejap sahaja Tuhan hantarkan saya peringatan. Atas apa jua kepayahan yang sedang kita lalui, ada orang lebih susah dari kita.
Begitulah kasihnya seorang ayah. Kita selalu dengar kisah pengorbanan ibu dan para wanita. Namun, usah kita lupa pengorbanan para lelaki.

Setiap hari mereka keluar mencari rezeki. Entah hujan, entah panas. Tak siapa yang tahu apa dilalui setiap hari bagi memastikan ada nasi di atas pinggan untuk keluarga.
Lelaki ni memang jenis tak suka sangat bercerita apa yang mereka lalui di luar. Tanggungjawab di bahu yang dipikul bukan mudah. Kadang tu, atas motor tak perasan air mata berlinang. Betul tak?
Buat para lelaki, moga terus kuat semangat semuanya. Setiap tanggungjawab ini, ada ganjaran pahala di sisi Tuhan.
Mari kita semua bersama-sama terus melawan kerasnya hidup ini. Kita tidak boleh putus asa kerana di belakang kita ada harapan yang perlu dipenuhi. Kalau rasa down, tatap sekejap wajah-wajah insan yang Tuhan amanahkan untuk kita.
Nescaya, membara semangat!
Sumber: Azri Walter


“Anak Saya Tertelan Hand Sanitizer, Apa Saya Kena Buat Doktor?”

Hand sanitizer atau cecair pembasmi kuman sudah menjadi barang wajib untuk ada dalam rumah dan beg apabila keluar dari rumah. Tetapi, perlu diberi dinasihatkan bahawa hand sanitizer ini merupakan barang merbahaya terhadap anak-anak yang masih kecil.
Seperti apa yang dikongsikan oleh doktor ini dimana beliau pernah berhadapan dengan kes kanak-kanak tertelan hand sanitizer. Menurut pakar, hal ini boleh menyebabkan anak terkena sawan!

ANAK SAYA TERTELAN HAND SANITIZER!

“Anak saya tertelan hand sanitizer! Tolong saya doktor.”

Menurut ibunya, dia datang pada si ibu sambil bawa botol hand sanitizer yang dah kosong. Sepatutnya ada 30 ml cecair dalam botol tu.

“Macam nak runtuh dunia saya bila bau hand sanitizer tu sangat kuat datang dari mulut dan baju dia.”
Menurut Centers for Disease Control and Prevention (CDC), ada 63,000 kes kanak-kanak bawah 5 tahun yang terdedah pada hand sanitizer secara berlebihan dari tahun 2011-2014. Dari jumlah tu, 97% kes ialah kes tertelan hand sanitizer melalui mulut. Bahaya sangat ni.
Yang lagi bahaya, warna cecair hand sanitizer ada yang tidak berwarna macam air masak. Diletak pula dalam bekas cantik. Anak ingatkan boleh minum. Menurut Pusat Racun Negara, jika jumlah hand sanitizer yang ditelan ialah sedikit, tak ada kesan serius pada anak.
GEJALA ALCOHOL INTOXICATION

Tapi jika jumlahnya banyak, ia boleh menyebabkan Alcohol Intoxication. Gejalanya ialah :
– Kurang gula dalam darah
– Muntah dan sakit perut
– Muka menjadi lebih merah
– Degupan jantung jadi perlahan
– Koma
– Sawan

Hand sanitizer selalunya ada 60-75% kandungan alkohol. Nasib baik alkohol ni ada rasa panas dan terbakar bila ia masuk ke ruang mulut.
Jadi anak akan selalunya muntah dan ludahkan hand sanitizer tu semula. Jarang budak nak minum sampai habis. Untuk elakkan gejala kurang gula dalam darah, boleh berikan anak air manis dalam perjalanan ke hospital jika dia masih dalam keadaan sedar.
Bantu saya #sebarkan supaya lagi ramai ibu bapa yang peka. Hand sanitizer dikira wajib untuk kita ada. Jadi tanggungjawab kita untuk letakkan hand sanitizer di tempat yang tinggi dan selamat.
Sumber: Dr. Redza Zainol


Hati-Hati Dengan Bahan Tontonan Anak Sebelum Tidur, Mereka Boleh ‘Capture’ & ‘Imitate’

Waktu malam merupakan masa yang sesuai untuk ibu bapa ‘bonding’ bersama anak-anak setelah seharian bekerja. Oleh itu, kebanyakan ibu bapa akan mengambil peluang menonton televisyen sebagai hiburan ketika meluangkan masa bersama-sama. Tapi, tahu tak anak akan ‘capture’ setiap yang dilihat dan boleh pengaruh kelakuan mereka seperti yang dikongsi oleh ibu ini.
ANAK HAMPIR TIDUR, OTAK BERADA DALAM KEADAAN SEPARA SEDAR

Hati-hati dengan apa yang kita bagi anak tengok sebelum tidur. Ada satu hari tu, kami ke panggung wayang. Cerita yang kami pilih hari tu adalah Spiderman. Saya ni minat tengok Avengers. Tapi jarang bagi anak tengok bersama. Maklumlah, cerita superhero kan banyak lawan-lawan. Tapi sebab hari tu, saya dah tak sabar nak tengok, saya bawak anak-anak tengok sekali. Dalam setengah jam cerita nak habis, Aqlan yang 3 tahun waktu tu tertidur.
Padahal, dia paling semangat nak tengok.Apa yang ajaibnya.. Celik je mata, tiba-tiba dia yang tak kenal erti gusti sebelum ni, mula keluarkan jurus silat dia. Orang lain dia buat macam villain, dia tumbuk dan terajang sesuka hatinya.”Aqlan nak jadi Spiderman!” Katanya. Ternganga saya. Rupa-rupanya, semasa anak hampir nak tidur, otak anak berada dalam keadaan separa sedar. Waktu tu, anak akan ‘download’ apa sahaja yang dilihat.

BILA DIA SEDAR, AKAN DITERJEMAH MELALUI TINGKAH LAKU

Dan bila dia sedar dari tidur, apa yang di-download akan diterjemahkan melalui tingkah laku.Rugi kan, jika masa ‘fasa download’ itu, anak tak dengar sesuatu yang positif.Rugi jika masa ‘fasa download’ itu anak tak dengar bedtime story tentang adab .
Rugi kan, jika masa ‘fasa download’ itu anak tak dimasukkan input yang membantu dia bina self image yang positif. Bila saya dah tau rahsia ni, tau apa yang saya buat bersama anak sebelum tidur? Kami tonton rancangan Qari Junior bersama-sama. Habis tonton, kami akan bersembang-sembang.
PUJI & CERITA KEGEMBIRAAN SEBELUM TIDUR

Sebaiknya, kita didik anak bersyukur dengan review perkara best yang jadi pada hari tu. Kalau ada perbuatannya yang baik, puji dan ceritakan betapa gembiranya kita dengan perbuatannya tu. Waktu tidur tu pula, selepas ucapan maaf dan selamat malam, kami sambung dengan 3 Qul, ayatul Qursi. Dalam proses naj tidur tu, kami pasang bacaan Quran dari Qari Muzammil.
Nak lagi elok, pasang audio tanpa kehadiran gelombang dari wifi. Sebenarnya, bukan anak-anak aje. Kita pun sama. Sebelum tidur tu, install pemikiran yang baik-baik kita nak jadi esok. Betapa powerful masa sebelum tidur untuk membentuk imej kita.
Sumber: Wawa Shauqi


Anak Selalu Demam Sejak Lahir, Rupanya Ini Sebab Yang Ibu Bapa Terlepas Pandang

Kebanyakan ibu bapa masih lagi tidak tahu bahawa bayi seawal usia enam bulan sudah boleh menerima makanan selain bergantung pada susu ibu sahaja. Bagi memastikan anak-anak membesar dengan sempurna dan sihat, aspek pemakanan haruslah dijaga supaya nutrisi cukup dan berkhasiat.
Hal ini seperti perkongsian pengguna Facebook bernama Amira Abd Kadir yang bekerja di farmasi dan menerima kedatangan pelanggan membeli vitamin buat anaknya yang sering jatuh sakit.

Baca juga: Sebelum Belajar Gunting Kertas, Anak-Anak Kena Cekap ‘Skills’ Ini Dulu…
ANAK SELALU DEMAM SEJAK LAHIR, RUPANYA INI SEBABNYA….
Menurut Amira, anak pelanggan tersebut dikatakan sering demam kerana tidak menerima sebarang makanan bernutrisi lain selain susu ibu dan hanya memberikan jajan sahaja.

SUSU IBU HANYA PELANGKAP, BUKAN SUMBER ZAT
Bermula 6 bulan, dah boleh start perkenalkan makanan sebenar pada bayi. Susu hanya sebagai pelengkap. Bukan lagi sumber utama untuk bayi dapatkan zat.
Bubur atau puree daripada nasi, ikan ayam, kentang, sayur, buah ataupun real food ni sangat penting sebagai sumber carbohydrate, protein, fibre, vitamin yang bantu kuatkan immune badan, pembinaan otot, tulang, minda dan saraf.

Lambat introduce real food pada bayi, menyebabkan bayi tak dapat nutrient yang mencukupi. Banyak masalah kesihatan boleh berlaku. Tumbesaran terbantut, aneamia, kerapuhan tulang, lemah immune badan dan senang dapat penyakit, senang demam dan lain lain.
TAK PERLU MAKANAN MAHAL, IKAN KEMBUNG PUN BAGUS
Tambah Amira lagi, bukan hanya makanan mahal mempunyai zat yang mencukupi malah makanan seperti ikan kembung dan pisang juga bagus untuk diberikan pada bayi anda.
Tak perlu beli makanan fancy fancy macam ikan salmon atau buah avokado. Cukup sekadar ikan kembung dan buah pisang. Sangat banyak kandungan nutrient bayi boleh dapat.

Jajan? Buah pinggang kanak kanak belum cukup matang untuk proses garam, gula, pewarna dan perasa tambahan. Takda khasiat untuk anak, malah akan menyebabkan anak jadi ‘picky eater’ – memilih makanan/ suka makanan yang berperasa saja.
Perlu atau tak bagi supplement pada kanak kanak? Boleh perkenalkan supplement pada kanak kanak mengikut dose yang disarankan. Tapi kena faham, bahawa supplement hanya sebagai pelengkap. Perkenalkan real food seawal 6 bulan dan susu ibu sehingga 2 tahun, itu yang paling terbaik.
Sumber: Amira Abd Kadir


Anak Selalu Mengadu Sakit Kaki, Ini 5 Perkara Ibu Ayah Kena Tahu Tentang ‘Growing Pains’

Kebiasaanya bila anak mengadu sakit kaki, mak ayah pasti menganggap itu merupakan hanya perkara biasa kerana terlalu penat bermain pada waktu siang. Perkara ini tidak hanya berlaku sekali sahaja tetapi berkali-kali seminggu sehingga menyebabkan ibu bapa buntu untuk memikirkan puncanya dan hanya mengurut menggunakan ubat.
Sebenarnya, ibu bapa kena ambil serius kalau anak-anak sering mengadu sakit kaki. Hal ini boleh dikaitkan dengan growing pains.Nak tahu apa growing pains itu? Ikuti perkongsian lanjut Dr Zubaidi Hj Ahmad di bawah.

Baca juga: Jangan Risau Bila Anak Mudah Demam, Batuk & Selesema? Ini Penjelasan Pakar…
ANAK SELALU MENGADA SAKIT KAKI, 5 PERKARA IBU AYAH KENA TAHU

Kaki anak sering sakit, kenali apakah itu growing pains? Bila anak mengadu sakit kaki, ibu ayah mungkin pelik kerana simptomnya seperti orang tua pula. Bukannya sebab jatuh atau berjalan terlalu lama. Tapi tanpa sebab tertentu, asyik mengadu sakit kaki, terutamanya pada waktu malam.

Jika ini yang sedang berlaku pada anda, kemungkinan besar anak anda sedang dalam fasa tumbesaran. Bagi sesetengah kanak-kanak, mereka akan mengalami simptom yang dikenali sebagai ‘growing pains’.
1. IA ADALAH NORMAL
Menurut KidsHealth.com, ‘growing pains’ ini bukanlah sejenis penyakit dan ia tidak perlu dirisaukan. Lazimnya simptom ini berlaku pada anak berusia antara 3 tahun hingga 12 tahun.

‘Growing pains’ ini boleh membuatkan anak berasa sakit pada kaki, lebih-lebih lagi pada bahagian depan paha, betis, belakang lutut dan keting. Ia juga biasanya melibatkan kedua-dua belah kaki.
2. PUNCA
Punca kesakitan ini masih tidak diketahui secara tepat. Namun menurut NHS Choices, tiada bukti saintifik yang menunjukkan proses tumbesaran menyebabkan kesakitan. Sebab itulah ada doktor yang lebih selesa menggunakan istilah ‘recurrent nocturnal limb pain in children’.
‘Growing pains’ juga lebih kerap berlaku pada kanak-kanak yang aktif serta kanak-kanak dengan sendi yang longgar dan fleksibel (joint hypermobility). Ia juga biasanya diwarisi daripada keluarga.

3. BAGAIMANAKAH RASA SAKIT YANG DIALAMI OLEH ANAK?
Kesakitan yang dirasakan adalah seperti cramp pada otot. Namun, ia tidak menunjukkan sebarang tanda lain yang boleh dilihat seperti lebam, kemerahan atau infeksi. Kesakitan ini juga sepatutnya tidak mempengaruhi cara anak berjalan.
‘Growing pains’ biasanya bermula sebelum waktu tidur. Walaupun kadangkala anak boleh masuk tidur tanpa sebarang masalah, tapi kesakitan juga boleh berlaku ketika mereka tidur hingga menyebabkan anak terjaga.

4. BILAKAH ‘GROWING PAINS’ AKAN BERHENTI?
Pakar mendapati bahawa kesakitan ini akan berhenti apabila kanak-kanak tidak lagi mengalami ‘growth spurt’. Ini bermaksud simptom ini tidak lagi berlaku apabila anak mencecah usia remaja iaitu sekitar usia 13 tahun.
5. CARA MEMBANTU ANAK MENGURANGI RASA SAKIT
Cara yang paling berkesan adalah dengan memberikan urutan dan menyapukan minyak yang sesuai untuk anak. Lakukan sedikit regangan seperti meluruskan kaki anak atau melipatkannya agar otot dapat meregang dan menegang.
Selain itu, boleh juga membuat tuaman panas dengan menggunakan ‘heating pad’ pada bahagian yang sakit. Kedua-dua cara ini dapat melegakan rasa sakit yang dialami akibat ‘growing pains’.

PATUT KE BERJUMPA DOKTOR?
Kebiasaannya keadaan ini bukanlah suatu keadaan serius. Namun, anda boleh mendapatkan pandangan doktor sekiranya rasa sakit kaki yang dialami oleh anak disertai dengan beberapa keadaan lain seperti:
1. Sakit kaki yang terlalu kerap – berlaku setiap malam dan turut berlaku pada waktu siang
2. Sakit pada sebelah kaki sahaja
3. Bengkak, kemerahan atau lebam
4. Demam
5. Kurang selera makan
6. Berjalan tempang / terhincut-hincut
7. Enggan berjalan

Semua simptom ini perlu dirujuk kepada doktor kerana ia mungkin berkait dengan penyakit lain yang lebih serius. Jadi, ibu ayah perlulah peka dan ambil tahu tentang ‘growing pains’ yang berlaku pada anak-anak.
Sumber: Facebook Dr Zubaidi Hj Ahmad


Anak Selalu Tidur Lewat Malam, Jangan Bagi Anak Main Gajet Sejam Sebelum Tidur!

Tidur memainkan peranan penting bagi perkembangan otak kanak-kanak dan remaja. Tidur yang cukup memastikan otak dan tubuh kanak-kanak dapat membesar dan berkembang dengan baik. Kajian juga telah menunjukkan bahawa tidur adalah penting untuk kecergasan serta pelbagai fungsi utama kanak-kanak sekolah.
Zaman kini, jadual harian anak-anak terlalu padat. Bukan sahaja mereka terpaksa ke tusyen, malah pada waktu malam pula padat dengan kerja sekolah. Jadi akan membuatkan mereka tidur lewat dan bertambah lewat sekiranya mereka menghadap telefon sebelum tidur.

Baca juga: Anak Buat Perangai Kerana Ada Masalah Untuk Kawal Diri, Mak Ayah Jangan Abaikan!

ANAK SELALU TIDUR LEWAT MALAM
Dia tanya saya kenapa jadi macam itu.

Rupanya lepas saya tanya itu ini, dia bagitahu anak dia suka guna handphone sampai ke lewat malam. Dia akan tengok semula video dan gambar sendiri yang mak ayah dia pernah ambil.

Saya pun terangkan pada dia usah biarkan anak kita mengadap gajet 1 jam sebelum tidur.
1) Gajet hasilkan cahaya khas dinamakan sebagai ‘blue light’.

2) Otak anak yang terdedah pada ‘blue light’ akan fikir waktu itu masih siang.

3) Ia akan buatkan paras hormon melatonin jadi rendah dan anak susah nak tidur awal.

4) Paras hormon melatonin (hormon tidur) jadi tinggi bila bilik tidur digelapkan atau suram.

Yang paling saya takutkan adalah kesan daripada tidur lewat itu sendiri.
Waktu tidur malam yang terganggu itu akan berterusan hingga ke waktu siang.
Anak akan jadi kurang peka, tak dapat beri perhatian dan tak dapat fokus di rumah dan di sekolah. Boleh juga anak jadi hyperaktif, impulsif, pemarah dan sampai jadi malas.
Sumber: Twitter Redza Zainol


Anak Sering Bergaduh & Bersaing Antara Satu Sama Lain? Ini 6 Tips ‘Handle’ Kerenah Mereka

Bila ada ramai anak-anak ni, situasi bergaduh dan menjerit-jerit dalam rumah tu dah jadi perkara biasa kan? Kadang-kadang sampai ke malam pun masih nak bergaduh. Semuanya sebab ‘persaingan’. Biasalah, bila anak-anak nak membesar memang macam-macam yang kita sebagai ibu bapa kena tempuh kerana masa inilah anak-anak perlukan perhatian yang lebih.
http://virtuedigest.com/

Tapi, bila selalu sangat anak-anak bergaduh ni, naik risau pula sebab kita tak mahu perkara yang tidak diingini berlaku betul tak? Jadi, untuk menangani masalah ini, anda kena tahu apa itu yang dimaksudkan dengan ‘sibling rivalry’ dan cara untuk mengatasinya.
APA ITU ‘SIBLING RIVALRY’?
http://www.idiva.com/

Bila anak-anak mempunyai adik-beradik yang lain, perkara pertama yang selalu terjadi adalah tercetusnya ‘perang’ antara mereka kan? Kadang-kadang, sampai tengah malam waktu nak tidur tu pun masih lagi nak bergaduh antara satu sama lain. ‘Sibling Rivalry’ atau persaingan antara adik-beradik ini sebenarnya sudah menjadi kebiasaan kerana itu adalah sifat semulajadi bagi manusia betul tak? Bila anak-anak sudah berada di dalam satu fasa yang lain, mereka mungkin memerlukan lebih perhatian dari ibu bapa yang boleh menyebabkan tercetusnya persaingan antara satu sama lain ini.

KENAPA TERJADINYA PERSAINGAN ANTARA ANAK-ANAK?
http://alysonschafer.com/
Persaingan antara anak-anak selalunya terjadi kerana mereka ingin menarik perhatian dan kasih sayang dari ibu bapa. Antara sebab lain adalah :

Selalunya terjadi apabila anak-anak mempunyai jarak umur yang agak banyak kerana telah lama diberikan perhatian penuh oleh ibu bapa.
Setiap anak nak berebut untuk menunjukkan ‘value’ secara individual. Contohnya, antara mereka akan menunjukkan bakat mereka yang adik beradik lain tidak ada. Dengan cara ini, anak tersebut akan mendapat perhatian yang lebih dari ibu bapa.
Anak-anak mudah cepat rasa apabila ketidakadilan berlaku antara adik-beradik yang lain. Tambah sekali apabila mengenai disiplin, mungkin tidak diberikan peraturan yang adil antara semua anak-anak.

http://babyology.com.au/

Kalau anak bosan, mengantuk, letih dan lapar juga boleh menjadi punca kepada pergaduhan. Bila tak tahu nak buat apa, mula lah mereka nak bergaduh supaya dapat perhatian ramai.
Kurang masa bersama juga boleh menyebabkan persaingan yang tidak sihat untuk anak-anak. Contohnya, kurang bercuti bersama, tidak pernah makan semeja bersama dan kurang melakukan aktiviti bersama juga boleh menjauhkan perhubungan mereka dan menyebabkan ‘rivalry’ berlaku.
Cara ibubapa melayan anak-anak juga adalah penyebab kepada berlakunya persaingan antara anak-anak. Ibubapa pun perlu memberi layanan sama rata antara anak-anak. Kalau tidak, anak-anak ni cepat mengamuk dan mula nak ‘tunjuk perasaan’ dan anda pun selalu pening kepala nak melayan kerenah.

APA PERLU BUAT BILA ANAK BERGADUH?
http://www.zliving.com/
1. Jangan masuk campur pada peringkat awal. Tetapi, kalau pergaduhan berlanjutan dan berlaku kekasaran antara adik-beradik, inilah masanya anda perlu bertindak.  Bukannya apa, bila anda masuk campur dari peringkat awal, berkemungkinan besar anda akan menyebelahi sebelah pihak sahaja dan anak-anak akan bermasam muka.
2. Kalau pergaduhan melibatkan penggunaan ayat-ayat yang negatif dan tidak sedap didengar, ambil langkah untuk menegur mereka pada waktu yang lain secara individual.
3. Bila anak tengah bergaduh tu, ambil langkah untuk mengasingkan anak-anak sehingga mereka kembali tenang. Jika dibiarkan mereka berhadapan sesama sendiri, pergaduhan akan semakin teruk. Jadi, biarkan mereka tenang dahulu supaya anda dapat memberikan nasihat kepada mereka.
http://www.youngparents.com.sg/
4. Jangan cuba untuk menyalahkan sebelah pihak sahaja. Anda sebagai ibubapa kena faham, jika ramai anak yang terlibat dalam pergaduhan tersebut, maka semuanya akan bertanggungjawab untuk dipersalahkan.
5.  Jangan membebel. Bila ibubapa asyik membebel dan menjerit dari jauh supaya anak berhenti bergaduh, anda sebenarnya akan menambahkan lagi ketegangan antara mereka. Tunggu mereka tenang dahulu, lepas tu baru boleh membebel atau memberi nasihat kepada anak-anak.
6. Cipta suasana ‘win-win situation’. Contohnya, suruh mereka melakukan sesuatu untuk mendapatkan sesuatu yang diingini. Siapa yang menang boleh dapat apa yang diingini, tetapi sebenarnya anda juga memberikan barang tersebut kepada pihak yang kalah.
giphy.com
Semoga selepas ini, anak-anak kuranglah sikit bergaduh dan anda pun dah tahu macam mana nak selesaikan masalah ini ya!


Anak Sering Berpeluh Ketika Tidur? Ini Mungkin Sebabnya.. Ibu Bapa Wajib Tahu!

APAKAH YANG DIMAKSUDKAN DENGAN BERPELUH KETIKA TIDUR?
Sebagai ibu bapa yang prihatin, anda mesti akan rasa terganggu bila anak mengadu mereka tidak mendapat tidur yang secukupnya bukan? Bukan itu sahaja, anda juga pasti tidak akan mendapat tidur yang cukup dan mula letih untuk ke tempat kerja. Tahukah anda, anak-anak khususnya yang masih belum dewasa, mendapat tidur pang dipanggil ‘deep sleep’ lebih banyak dari orang dewasa? Ini bermakna, tidur anak-anak adalah sangat penting untuk pembesaran yang sihat.
Tetapi, adakah anda sedar jika anak-anak mengalami ‘excessive sweat’ atau berpeluh ketika tidur? Jika berdasarkan keadaan cuaca di Malaysia sekarang, itu mungkin perkara biasa. Tetapi, kalau anak-anak masih berpeluh walaupun tidur dalam keadaan dingin pun masih berpeluh, maka anda perlu dapatkan rawatan dan tahu sebabnya. Antara anggota badan yang selalu akan berpeluh adalah tapak tangan, kaki, muka, ketiak dan kepala.

www.reference.com
Berpeluh ketika tidur ini bukan sahaja menganggu tempoh tidur anak-anak, malah ia juga akan menyebabkan masalah kulit. Kegatalan dan ruam adalah situasi yang akan berlaku jika anak-anak kerap berpeluh ketika tidur. Anda pun pening kepala pula nak menyelesaikan masalah ini. Bayangkan sahaja situasi di mana anak tidak cukup tidur dan mengadu sakit dan gatal pada masa yang sama, susah kan? Oleh itu, anda perlu tahu simptom dan cara untuk mengelakkan masalah ini dari berlaku dengan membaca informasi ini :

KENAPA ANAK BERPELUH PADA WAKTU MALAM
1. Stress
2. Sleep apnea
3. Masalah pernafasan
4. Makan makanan pedas sebelum tidur
5. Masalah berat badan
6. Mengalami mimpi ngeri
7. Kesan sampingan jika anak-anak ada mengambil ubat
8. Baju tidur yang tebal

www.sgmoneymatters.com
SIMPTOM JIKA ANAK SELALU BERPELUH PADA WAKTU MALAM
1. Tercungap-cungap ketika tidur
2. Tidur dengan mulut terbuka
3. Nafas kuat
4. Mudah letih pada siang hari
http://www.kidshealthnaturally.com.au/
TIPS ELAK ANAK ASYIK BERPELUH PADA WAKTU MALAM
1. Pastikan anda tetapkan susu yang sesuai dalam bilik anak-anak, tidak kira sama ada menggunakan penghawa dingin atau kipas, supaya tidur anak lebih selesa.
2. Elakkan anak makan makanan yang pedas sebelum tidur. Jika anak berkeras untuk makan, pastikan ada jurang antara makan malam dengan waktu tidur supaya suhu badan anak tidak naik ketika tidur.
3. Galakkan anak untuk merehatkan badan dengan berjalan-jalan sekitar rumah atau istilah lain ‘menyejukkan badan’ terlebih dahulu sebelum tidur.
http://2breathe.com/
4. Nasihat anak supaya kurang menggunakan selimut atau cadar katil yang tebal ketika tidur, melainkan situasi yang memerlukan.
5. Tanya anak jika ada perkara yang menganggu mereka ketika tidur yang menjurus kepada situasi asyik berpeluh ketika tidur. Hal ini kerana, stress yang tinggi juga adalah penyebab kepada kekerapan berpeluh semasa tidur.
6. Berjumpa dengan doktor untuk pemeriksaan sekiranya keadaan makin teruk. Minta juga nasihat jika ada antara ubat-ubatan yang diambil oleh anak-anak menyebabkan mereka berpeluh ketika tidur.
http://babyology.com.au/
7. Jangan pakai baju tidur yang tebal. Pilih pakaian atau material kain yang mudah untuk kulit bernafas.
8. Pastikan ada peredaran udara yang baik dalam bilik. Kalau boleh, biarkan tingkap bilik terbuka sedikit sebelum tidur dan membiarkannya supaya angin segar mengisi ruang bilik. Anda boleh tutup semula tingkap apabila sudah tiba masanya untuk tidur.
Pastikan anak anda mempunyai tahap kesihatan yang baik dan mendapat tidur yang berkualiti ya! Semoga bermanfaat!


Anak Sering Menangis, Mungkin Ini Sebabnya – Bersama Pakar Pediatrik

Semua anak-anak akan menangis terutamanya bayi. Menangis merupakan salah satu cara mereka berkomunikasi dengan dunia luar. Ianya dipengaruhi oleh persekitaran bayi dan dizahirkan di dalam konteks keluarga, sosial dan budaya.
Menangis juga boleh menunjukkan isyarat yang bayi sedang lapar, berasa sedih, tidak selesa, bosan, penat ataupun berada dalam kesakitan. Kekerapan dan intensiti tangisan seseorang bayi adalah berbeza mengikut keadaan.

Sebelum kita mengupas lebih jauh perihal anak sering menangis, ayuh kita lihat latarbelakang Dr. Fadzillah Hj Ghazali yang merupakan pakar perunding kanak-kanak di DEMC:
Latarbelakang Dr Fadzillah Hj. Ghazalli
Md (USM), M.MED (PAEDS)(UKM)

Dr. Fadzillah telah memperolehi Master of Medicine (Pediatrics) dari Universiti Kebangsaan Malaysia pada tahun 1998 selepas memperolehi Ijazah Perubatan daripada Universiti Sains Malaysia Pulau Pinang pada tahun 1991. Beliau sebelum ini merupakan Pakar Klinikal di Hospital Seremban. Sekarang, Dr. Fadzillah merupakan Pakar Perunding Pediatrik di DEMC Specialist Hospital dan merupakan salah seorang daripada perintis Pakar Pediatrik sejak memulakan kerjaya beliau pada tahun 2009.

Dengan pengalaman beliau selama berbelas-belas tahun ini, jom kita korek sedikit rahsia mengapa anak sering menangis dan cara untuk mengatasinya.

Punca Anak Sering Menangis, Terutamanya Waktu Malam
Pertama sekali, periksa terlebih dahulu punca biasa mengapa anak sering menangis. Mungkin mereka lapar, kembung perut, lampin penuh atau pun berasa panas. Selain itu, cuba periksa badan kanak-kanak jika ianya panas kerana barangkali mereka demam.
Tetapi, tidak dinafikan, kembung perut adalah salah satu punca utama bayi menangis – ianya berlaku lebih dari 3 jam setiap hari, lebih dari 3 hari seminggu dan lebih dari 3 minggu (hukum kuasa 3). Etiologi kolik yang tidak dikenali ini disifatkan oleh muka berkerut, menarik kedua-dua kaki dan kerap kentut. Ia sering berlaku pada waktu sama setiap hari, di mana pada waktu lain bayi tersebut kelihatan sihat belaka.

Teknik-teknik Untuk Menenangkan Si Manja

Alunkan irama merdu yang melegakan atau menyanyi kepada bayi
Dukung dan mengayunkannya perlahan-lahan
Berjalan
Aksi getaran lembut seperti menaiki kereta
Membedung, tetapi lebih berkesan jika bayi tersebut telah dibedung pada minggu-minggu pertama kelahiran

Tetapi awas, elakkan teknik menenangkan bayi yang merbahaya seperti menggoyang-goyangkan bayi atau meletakkan bayi pada pengering baju yang bergetar kuat.

Cara Memastikan Bayi Tidur Nyenyak Sepanjang Malam
Persiapkan bayi anda dalam keadaan selesa, dengan baju dan seluar yang tidak terlalu ketat dan ruang pengudaraan yang elok – tidak terlalu sejuk atau tidak terlalu panas.
Pastikan bayi kenyang sebelum ke kamar tidur.
Boleh juga gunakan katil bayi (baby cot) bagi mengasingkan bayi dan memberikannya ruang yang selesa.
Bagi bapa yang kuat berdengkur, boleh cuba mencari jalan untuk mengurangi bunyi dengkuran di waktu malam. Mungkin bayi senang terkejut dan tidak dapat tidur dengan nyenyak.

Nasihat Untuk Mereka Yang Menjadi Ibubapa Buat Pertama Kali
Tentu berdebar untuk menghadapi detik-detik pertama dengan bayi. Namun, jangan risau dan jangan panik.
Pertama sekali, ambil tahu corak biasa bayi anda menangis. Jadi, kalau bayi menangis dengan menampakkan ciri-ciri diluar kebiasaan, bolehlah anda mengambil tindakan tertentu untuk mengatasinya.
Tidak salah sebenarnya untuk membenarkan bayi anda menangis mengikut had biasanya. Tapi barangkali anda tertanya-tanya – apa itu had biasa? Ia berbeza mengikut bayi, tetapi naluri anda sebagai seorang ibu pasti dapat menjawabnya.
Anda juga perlu merancang secara realistik tentang bagaimana untuk menguruskan bayi anda sekiranya si manja menangis. Tingkatkan sentuhan dengan bayi anda dan belajar untuk membaca gerak-gerinya dan tanya diri anda jika anak anda menangis disebabkan lapar, tidak selesa, bosan, penat atau sebab lain.

Dapatkan Nasihat Pakar
Akhir sekali, bawakannya berjumpa doktor jika bayi anda didapati menangis secara keterlaluan dan tidak boleh ditenteramkan walaupun telah mencuba pelbagai teknik yang dikongsikan di atas. Dapatkan nasihat daripada pakar di dalam situasi sebegini, dan usah berlengah lagi.
Untuk membuat temujanji dengan mana-mana Pakar Kanak-Kanak di DEMC Specialist Hospital, sila layari laman web http://demc.com.my/


Anak Sering Mengamuk Ketika Berus Gigi? Doktor Kongsi Cara Selesaikan ‘Struggle’ Ini!

Bukan mudah untuk memberus gigi anak kecil, apatah lagi yang sering mengamuk. Boleh pening kepala dibuatnya hendak mengawal mereka. Nak pula kebersihan gigi amatlah penting untuk dititiberatkan.
Justeru itu, bagi membantu ibu bapa yang menghadapi kesukaran dalam situasi ini, mari ikut teknik-teknik yang dikongsikan oleh Doktor Mohd Khairul Izwan yang merupakan seorang doktor gigi. Semoga dapat membantu!

Baca juga: Jika Anak Berkhatan Alami Bengkak Yang Sakit, Elak Beri Makanan Risiko Keradangan Macam Ini..
BAGAIMANA NAK MENGATASI MASALAH ANAK “MENGAMUK” KETIKA MEMBERUS GIGI?
Gambar hiasan: Google.

Jika anak anda jenis yang suka mengamuk tiap-tiap kali nak berus gigi, pertama kali kita sebagai ibu bapa tidak boleh berputus asa dan mengikut kemahuan mereka untuk tidak memberus gigi.

Anak kecil masih dalam proses belajar. Jika mereka menangis taknak berus gigi dan kita mengikut untuk tidak memberus gigi mereka dengan alasan kasihan serta tidak sampai hati melihat anak menangis dan meronta-ronta, maka mereka akan belajar bahawa jika mereka menangis, mereka tidak perlu lagi untuk memberus gigi.
Jadi mereka akan terus menerus menggunakan alasan tersebut dan rutin ini akan sentiasa berlaku. Akhirnya gigi anak tidak diberus dan akan menyebabkan gigi mereka menjadi mudah rosak dan berlubang.
Oleh itu, anda sebagai ibu bapa perlulah dengan sebaik mungkin untuk membiasakan diri anak anda memberus gigi tetapi haruslah dilakukan dengan teknik yang betul. Memang “struggle”, tapi jika dibuat secara rutin, In sha Allah anda akan melihat hasil yang positif.
TEKNIK MEMBERUS GIGI ANAK KECIL YANG SUKA MENGAMUK
Berikut merupakan cara yang boleh membantu anda untuk memberus gigi anak kecil jika mereka menangis, mengamuk atau meronta dengan teruk:
1. TEKNIK DUA ORANG (GAMBAR A)
Gambar hiasan: Google.

Teknik ini perlukan kerjasama antara ibu dan bapa.
Bapa boleh duduk di kerusi dengan posisi lutut menghadap ke lutut ibu (knee to knee position).
Bapa memeluk anak di atas riba dan baringkan kepala anak di atas riba ibu sambil memegang tangan anak.
Ibu boleh memegang kepala anak dan “memaksa” dia membuka mulut untuk memberus giginya (perlu hati-hati takut anak tergigit jari ibu).

2. TEKNIK SEORANG (GAMBAR B & C)
Gambar hiasan: Google.

Ibu atau bapa boleh berdiri di belakang anak dan memberus gigi sambil memegang kepala mereka. Teknik ini sesuai jika anak tidak mengamuk terlalu kuat atau sekadar menangis tanpa meronta-ronta.
Cara yang lain, ibu atau bapa boleh duduk di bawah dan baringkan anak di atas riba anda. Kemudian anda boleh memberus gigi anak sambil memegang kepalanya. Jika anak meronta-ronta, anda boleh kepit badan/tangan anak di celah kaki anda.

Gambar hiasan: Google.
BUKAN KEJAM PAKSA ANAK BERUS GIGI, TAPI ELAK MASALAH KESIHATAN GIGI
Gambar hiasan: Google.
“Kejamnya Doktor sampai nak kena paksa-paksa anak berus gigi macamni. Saya tak sampai hati la…”
Kita hanya memberus gigi anak lebih kurang 2 minit sahaja setiap sesi. Selesai memberus, anak akan berhenti menangis.
Jika kita membiarkan gigi anak kecil tanpa diberus, kerosakan gigi akan berlaku dan akhirnya anak menangis sepanjang malam tak dapat tidur gara-gara sakit gigi.
Mana yang lebih kejam? Tahan diri melihat anak menangis selama 2 minit ketika memberus gigi, atau anak menangis sepanjang malam sebab tak dapat tidur gara-gara sakit gigi?
Pilihan di tangan kita sebagai ibu bapa.
Melalui cara “paksa-rela” inilah, anak kecil akan belajar bahawa tidak kira mereka menangis atau mengamuk, rutin memberus gigi itu WAJIB dibuat tanpa mengira keadaan. Lama-kelamaan anak akan menerima hakikat bahawa memberus gigi ini WAJIB dilakukan tidak kira sama ada mereka suka ataupun tidak.
Harus diingat juga yang anak-anak mudah mempelajari dan mengikut sesuatu perbuatan jika mereka sering melihat sesuatu perkara tersebut. Jadi jika kita mahu anak kita memberus gigi mereka, maka kita sendiri harus menunjukkan kepada mereka yang kita juga rajin memberus gigi.
Selamat mencuba dan semoga bermanfaat! “Anda jaga gigi, anda tidak rugi”.
Sumber: Facebook Mohd Khairul Izwan


‘Anak Siap Ambil Gunting’- Hati-Hati, Kartun Huggy Wuggy Boleh Ubah Karakter Anak Jadi Ganas!

Sudah menjadi kebiasaan kanak-kanak zaman sekarang diberikan tontonan kartun dengan menggunakan tablet atau telefon pintar. Ada rancangan kanak-kanak yang memberikan input positif kepada anak-anak namun ada juga yang menyelitkan unsur keganasan dalam rancangan tersebut tanda kita sedari! Ini termasuklah satu karakter kartun yang menjadi kegemaran anak-anak iaitu Huggy Wuggy, nampak pun dah macam seram.
Baca juga: Awas Propaganda Halus Racun Anak Kecil, Ini 8 Kartun Ada Selit Unsur LGB*TQ

HATI-HATI, KARTUN HUGGY WUGGY UBAH KARAKTER ANAK GANAS!
Huggy Wuggy telah dicipta oleh Playtime CO. untuk dijadikan mainan oleh kanak-kanak. Mainan itu tidak lama kemudian menjadi produk syarikat yang paling berjaya, tetapi dia akhirnya diubah suai pada satu ketika sebelum mengubahnya menjadi raksasa.

Antara maklumat yang telah dikeluarkan oleh pembangun ialah penambahan watak baharu, termasuk Mommy Long Legs dan Kissy Missy. Seperti Huggy Wuggy, watak-watak baharu ini mempunyai nama yang boleh dikatakan ‘tidak bersalah’ yang mungkin kedengaran mesra kanak-kanak tetapi boleh mengganggu dan menjengkelkan kanak-kanak secara visual.

ANAK ASALNYA SOFT SPOKEN JADI GANAS & KASAR!

Menurut kisah yang dikongsikan, ibu ini bercerita bahawa anak lelakinya yang ternyata jenis lembut hati dan soft spoken pun berubah perangai menjadi mudah marah dan asyik berkasar dengan adik-beradiknya. Bukan itu sahaja, anaknya juga sudah pandai bertindak mengambil gunting dan hampir mencederakan adiknya sendiri.
Kartun ini dah diharamkan oleh kamek duak laki bini anak-anak tangga,,sebab apa, sebab kartun ini benar-benar tak layak untuk ditonton anak-anak kita, banyak unsur-unsur ganas dan paloi-paloi diluar moral… Mun anak kitak orang dah obses dengan patong tok…BERHATI-HATILAH OK.
Jadi, amat penting untuk ibu bapa sentiasa pantau apa yang ditonton oleh anak-anak. Walaupun pada dasarnya hanyalah kartun kanak-kanak, tapi banyak kartun pada zaman sekarang yang sudah diselitkan dengan elemen keganasan dan juga seksual.
Sumber: Miemie Nurul Tmj, Villains Wiki


8 Cara Nak Galakkan Anak Ungkap Perkataan Yang Sering Digunakan Seharian, Barulah Petah!

Bila anak-anak sudah mencapai umur setahun dan keatas, antara kebolehan baharu yang boleh dilihat dalam kalangan mereka adalah kebolehan untuk bercakap. Jadi, fasa inilah yang paling penting untuk melatih mereka menyebut perkataan-perkataan yang sering digunakan dalam kehidupan seharian seperti ‘makan’, ‘tidur’ dan ‘nak ke tandas’.
Jadi, ibu ini kongsikan beberapa tips untuk ibu bapa guna bagi menggalakkan anak-anak umur 1-2 tahun bercakap perkataan-perkataan yang penting.

MACAM MANA NAK GALAKKAN ANAK UMUR 1-2 TAHUN BERCAKAP?

Harini saya nak share tips yang dikongsi pakar HTJ untuk galakkan anak 1-2 tahun bercakap perkataan yang bermakna seperti, makan, susu, mandi.

Ikut carta perkembangan, anak umur 1-2 tahun perlu cakap sekurang-kurangnya 10 perkataan bermakna. Kalau kurang dari 10, sudah dikira delay. Kalau nak guna english pun boleh. Sebab ada perkataan lebih mudah disebut dalam english. Dan untuk anak 2-3 tahun dah boleh sambung 2 perkataan. Contoh, “nak makan”, “ibu lapar” Cukup kita monitor yang ini dulu.

Bila anak boleh berkomunikasi dengan baik, kita as parents taklah stress nak menjaga. Sebab kita tahu apa yang anak mahukan. Kurang tantrum. Saya kongsi dalam bahasa pasarlah ye. Bagi semua senang faham. Kot ada yang nak share tips lain dialukan sangat. Setakat 1 minggu ni saya pakai 5 cara kat bawah ni. Yang paling termampu saya nak buat. Okay jom check.
8 TIPS LATIH ANAK CAKAP PERKATAAN PENTING

1. Bila anak meminta sesuatu dengan menarik tangan kita, tanya kembali dia nak apa. Walaupun kita dah tahu apa yang dia mahu. Time ni sure anak akan merengek dan menangis. So parents kena sabar dan jangan give up. Fasa ni akan jadi sedikit memenatkan. Kita tanya sebab nak galakkan dia bercakap. Ada masa anak tak berapa nak respons. Takpe keep talking.
Contoh situasi:
Ibu sebut, Kakak nak apa? Nak biskut ke? Ohhh ini biskut. BISSSSKUTT. BISSSSKUTT. Kakak makan biskut. Sedapnya biskut ni. Sebut berulang-ulang. Kalau anak dapat tangkap perkataan yang kita sebut dan dia sebut semula pelat, takpe. Umur 1-3 tahun memang kanak-kanak bercakap pelat. Normal. Jangan risau. By right umur 4 tahun sebutan dia dah jelas. Umur 1-2 tahun kita fokus dulu pada anak tahu cakap perkataan yang bermakna.
2. Galakkan anak untuk bermain dengan kanak-kanak lain. Walaupun kedengaran mereka bercakap bahasa alien yang kita tak faham. Itu petanda bagus. Sebab dia cuba nak berkomunikasi. Bahasa alien kanak-kanak ni kita panggil jargon. Permulaan kepada komunikasi anak-anak adalah bahasa alien inilah.

3. Cakap sedikit kuat dengan anak. Ibarat suara cikgu kat dalam kelas. Sebut perkataan jangan laju. Cakap pelan-pelan.
4. Teman anak ketika dia bermain. Waktu tu kita banyakkan bercakap dengan dia. Walaupun tiada respons teruskan bercakap.
5. Kurangkan gajet. Kalau dia tengok tv, kita join sekali menyanyi dan menari hora horey tuh. Tak bolehlah nak harap cikgu taska je berjoget untuk anak kita kan.
Hope saya dan husband konsisten buat 5 perkara ni. Husband pun saya minta untuk dia terlibat sama semaksimum yang boleh. Yelah lelaki ni jarang banyak mulut. Yang selalu memotir kitalah ibu-ibu ghimau & mak bawang ni kan.
***Add on tips 13/5/2020

6. Galakkan anak untuk buat aktiviti meniup. Tiup belon, bubbles, wisel, lilin dan makanan. Tiuplah mana yang boleh ditiup. Ini untuk exercise mulut anak.
7. Buat beberapa aktiviti simple bersama anak. Contoh main masak-masak bersama. Uli playdoh dan lain-lain lagi. Nak anak mula bercakap kita perlu banyak buat aktiviti dan galakkan dia bermain.
8. Kerap buat aktiviti outdoor. Seperti pergi pantai bermain pasir, pergi zoo tengok haiwan dan bermain dan berlari di taman. Saya selalu bawa ke pantai dan pergi tengok haiwan.
Sumber: Nabilla Nasir


Awas! Bayi Anda Mengamuk Ketika Menyusu Mungkin Kerana Alami Masalah Lidah Pendek

Berdasarkan kajian, purata anak  mula bercakap ialah pada sekitar umur satu tahun ke atas. Sesetengahnya lebih cepat dan sedikit lambat, bergantung kepada perkembangan anak masing-masing. Walaubagaimanapun, terdapat juga sesetengah anak yang masih belum boleh menuturkan sebarang perkataan walaupun setelah melebihi usia 3 tahun. Selain disebabkan oleh faktor luaran, punca anak speech delay ini mungkin juga berasal daripada faktor semulajadi seperti genetik atau kesihatan.
APAKAH TONGUE-TIE?

Menurut BabyCenter, istilah perubatan yang menerangkan masalah tongue-tie ini adalah ‘ankyloglossia’. Ini terjadi ketika bahagian frenulum (lapisan yang menghubungkan bahagian bawah lidah dengan mulut) terlalu pendek dan tebal. Akibatnya, gerakan lidah menjadi terbatas. Ia melibatkan 4% hingga 11% bayi.
AWAS! BAYI ANDA MUNGKIN ALAMI MASALAH LIDAH PENDEK
Jika anda sering tertanya-tanya kenapa bayi sering mengamuk dan masih lapar walaupun sudah menyusu dengan lama. Ini mungkin menjadi petanda anak anda mengalami masalah tongue tie atau lidah pendek.

MACAM MANA NAK TAHU ADA TONGUE TIE?
Penting untuk ibu bapa mengenalpasti sama ada anak-anak mengalami masalah lidah pendek ataupun tidak. Hal ini kerana, rawatan selanjutkan perlu diambil kerana khuatir akan menganggu percakapan mereka.

Sumber : Dr. Shaiful


‘Kejut Anak Tidur Tiada Respon, Rupanya Anak Maut Akibat Strok Haba Dalam Bilik Sendiri’

*Gambar sekadar hiasan*
“Panasnya alahai cuaca sekarang..”

Sudah diketahui umum bahawa negara kita sedang dilanda musim panas yang kering. Bila sudah boleh mencapai suhu sehingga 38-40 darjah celcius pada waktu siang mahupun malam, kita sebenarnya berpotensi untuk mengalami strok haba.Kanak-kanak dan warga emas merupakan golongan paling berisiko diserang strok haba dan kelesuan haba.
Ini juga kisah benar yang dikongsikan oleh pakar dimana seorang kanak-kanak mengalami strok haba di biliknya sendiri sehingga mengundang maut. Jadi, penting untuk mak ayah ambik berat mengenai cuaca panas yang sedang melanda negara dengan beberapa langkah ini bagi mengelakkan berlakunya strok haba.

ANAK ALAMI STROK HABA DALAM BILIK SENDIRI!

Petang tu, anak gadisnya beritahu nak tidur sebentar dan dia terus menapak ke bilik. Tak lama kemudian, ibunya masuk untuk melihat keadaan anaknya. Sebaik saja terpandang susuk tubuh anak gadis tu, tak semena-mena jantung si ibu berdebar kencang. Nalurinya dapat merasakan ada sesuatu yang tak kena dengan keadaan anaknya.
Muka si anak kemerahan yang amat sangat. Pakaian yang membaluti tubuhnya basah lencun akibat berpeluh. Bila disentuh, badannya terlampau panas. Ibu cuba mengejutkan anak gadis tu, namun tiada tindak balas. Langsung tak ada respon! Ini kisah benar kawan-kawan. Gadis tu sebenarnya sedang mengalami strok haba dalam biliknya sendiri!
Anak kecil dan bayi memang berisiko tinggi untuk mengalami strok haba walaupun sedang berada di dalam rumah. Bahkan banyak dah kes bayi mati secara tiba-tiba berpunca daripada strok haba ni. Parent kenalah beringat betul-betul. Biasanya kat negara kita ni, cuaca jadi sangat panas pada bulan Mac dan September.
Bila suasana sekeliling terlampau panas, suhu dalaman badan kanak-kanak akan meningkat secara mendadak hinggakan boleh mencecah 41 darjah Celsius. Badan secara automatik akan mengeluarkan peluh yang banyak untuk menyejukkan anggota badan. Sekiranya dibiarkan, akhirnya tubuh akan terhidrasi (kurang kandungan air), sawan, fikiran jadi keliru (confusion), kerosakan otak dan organ dalam badan berlaku. Paling menyedihkan, kanak-kanak tu akan meninggal dunia.
MACAM MANA NAK ELAK STROK HABA BERLAKU DALAM RUMAH?

Beberapa perkara kita ni kena usaha lakukan supaya kes strok haba tak berlaku dalam rumah kita.
1. Pastikan terdapat aliran udara yang baik terutamanya dalam bilik anak. Kipas sangat berguna dalam mengedarkan udara serta mengurangkan risiko bayi sedut balik karbon dioksida yang dilepaskan.
2. Jika tiada kipas siling, memadai dengan menyediakan kipas berdiri. Ikut kajian, bila pengaliran udara berjalan lancar ia dapat bantu turunkan risiko kematian bayi secara tiba-tiba sebanyak 72%.
3. Sekiranya ada penghawa dingin, laraskan suhu bilik kepada 24 ‘C. Itu mencukupi untuk kanak-kanak berusia 2 tahun ke atas sebab mereka dah tak perlu buat apa-apa untuk kawal suhu badan.
4. Walaubagaimana pun, bagi bayi yang kerap dibedung atau dipakaikan suit siap dengan sarung tangan dan kaki, penghawa dingin mungkin perlu dilaras ke suhu yang lebih rendah.
5. Usah pakaikan bayi dengan bedung yang terlalu tebal atau diikat dengan ketat.
6. Gunakan saja kain lampin atau pun kain kapas yang berlubang-lubang. Yang tu lebih nipis, bahkan lebih menyerap peluh dan harganya juga murah.
7. Pakaikan anak dengan pakaian nipis. Pakaian yang berlubang-lubang pun bagus untuk dipakai semasa cuaca panas.
8. Elakkan penggunaan selimut semasa anak tidur. Jika perlu, letak selimut tu sekadar di bawah bahagian dada dan jangan sampai menutupi bahagian muka.
9. Berikan anak minum air dengan kerap walaupun mereka tak mengadu dahaga. Elok juga jika kalian sediakan makanan yang mengandungi banyak air seperti sup dan buah-buahan.
10. Sekiranya anak berpeluh melampau dan badannya kepanasan, segera bantu turunkan suhu badan dengan mengelap muka atau badan mereka menggunakan tuala lembap.

Bawa anak mandi atau berendam dalam air sejuk. Namun jika gejala masih berterusan, tak usah bertangguh untuk dapatkan pemeriksaan dan rawatan daripada pusat kesihatan berdekatan.
Hal ni penting sangat sebab cuaca sekarang benar-benar panas. Bantu saya sebarkan ilmu ni pada lebih ramai parent supaya kes strok haba ni tak berlaku pada anak-anak yang lain.
Sumber : Dr. Ahmad Luqman Bakri


Jangan Takut Anak Ketinggalan, Hanis Zalikha Kongsi Tips Elak Anak ‘Melekat’ Dengan Gajet

Selari dengan perkembangan teknologi, cara mendidik anak-anak juga berbeza dengan zaman dahulu. Kalau zaman dahulu, mungkin anak-anak akan menghabiskan masa dengan aktiviti luar seperti permainan tradisional atau menonton televisyen, zaman sekarang pula anak-anak akan ‘melekat’ dengan gajet. Ramai dalam kalangan ibu bapa yang menggunakan gajet sebagai alat utama supaya anak-anak dapat tumpukan perhatian kepada satu aktiviti seperti makan dan tidak membuat bising.
Berbeza pula dengan selebriti terkenal Hanis Zalikha yang merupakan ibu kepada Yusuf Iskandar, beliau melakukan cara pendekatan berbeza dalam mendidik anak. Menjauhkan Yusuf dari penggunakan gajet adalah salah satu langkah yang diambil supaya anaknya tidak bergantung kepada gajet semata-mata.

Umur berapa nak bagi anak gajet?

Entah. Taknak bagi boleh tak. Geram baca Bill Gates and other tech giants dekat Silicon Valley pun bagi anak diorang gajet bila anak diorang cecah 14 tahun ke atas. Padahal diorang yang cipta benda-benda camni. Tapi diorang pun beranggapan yang gajet dan easy access to things ni sangat harmful.

TAKUT ANAK KETINGGALAN?

Kita macam mana? Takut anak ketinggalan? Tak up-to-date? We are so clueless kesiannya kita. Takde resepi atau formula yang betul-betul terbukti selamat dalam pada menyediakan anak menghadapi masa depan. Kita nak didik anak mengikut zaman, tapi berada dalam zaman yang menakutkan.
Ramai tanya what is our stand with Yusuf and gadget. Just like all parents, kita pun tengah navigate our way through it, mula-mula try cara ni, pastu cuba cara tu pulak. Macam-macam. But for now, we only allow channels on TV. So dia takde pilihan nak suruh kita tukar2. Macam kita dulu kena duduk je tengok iklan cokelat Apollo terbang banyak2 kat angkasa.
P/S: Yusuf suka tonton Baby TV (channel 618, Astro), banyak vocabs bagus dia belajar dari situ.
PENDAPAT ORANG RAMAI, BERSETUJU DENGAN HANIS ZALIKHA

Sumber : Hanis Zalikha


Ibu Bapa Jangan Marah Kalau Anak Koyakkan Kertas, Ia Mampu Rangsang Skill Menulis

Didik anak menulis dan pegang pensel tidak semudah yang disangka. Kalau tak kena cara dengan anak, mereka akan hilang minat dan lebih mudah putus asa. Jadi pakar ini kongsi cara berkesan dengan hanya biarkan anak koyak kertas bukan sahaja asah penggunaan jari, malah boleh membantu mengajar mereka kekal fokus.
KEBOLEHAN JARI-JEMARI MELAKUKAN TUGAS

Malam ni buat training untuk Zayyan. Zayyan baru 4 tahun, jadi nak bagi Fine Manipulation Zayyan good dan ready untuk aktiviti menulis dan mewarna yang baik. Fine Manipulation ni bahasa Medical, maksudnya kebolehan jari-jemari kita untuk melakukan tugas yang agak rumit dengan mudah. Contohnya kebolehan anak-anak menulis, menggunting, menggunakan pisau, mewarna, butangkan baju, dan melakukan aktiviti seharian.

Kalau Fine Manipulation Poor pula maksudnya jari-jemari agak keras untuk melakukan aktiviti yang memerlukan skill dan penggunaan jari yang agak teliti. Fine Manipulation Good atau Poor ini bukan kira umur tau. Bukan kanak-kanak sahaja yang kami buat penilaian. Semua peringkat umur. Kadang-kadang pesakit yang terkena stroke pun ada yang Fine Manipulation Poor.

GUNA TRIPOD POSITION (3 JARI UNTUK MENULIS)

Aktiviti malam ini adalah aktiviti Mengoyak Kertas jadi kecil-kecil. Kalau nak jimat buat kertas recycle la. Haha.. Tak pun pakai kertas surat khabar je. Mula-mula agak susah nak buat. Sebab Zayyan cepat nak marah. Ahahaha. Alhamdulillah daripada dia kepal-kepal kertas akhirnya berjaya mengoyak kertas menggunakan tripod position (3 Jari digunakan. Macam posisi 3 jari untuk menulis).
So kawan-kawan,Kalau ada anak-anak atau anak-anak buah yang baru start pra-sekolah tu, boleh cuba aktiviti ini kerap-kerap. Sangat membantu.
AKTIVITI KOYAK KERTAS GUNA 3 JARI

1.Menguatkan tripod position untuk memegang pencil.
2.Menguatkan Fine Manipulation.
3.Persediaan untuk aktiviti menggunting.
4.Meningkatkan Frustration Tolerance (Kebolehan untuk kawal kekecewaan. Bahasa mudah, tingkatkan kesabaran).
5.Meningkatkan Sitting Tolerance. (Kebolehan untuk duduk lama dalam menyiapkan tugasan. Penting tau untuk anak-anak duduk lama dan fokus dalam kelas).
6.Meningkatkan fokus.
7.Memperbaiki eye contact.
8.Sosial Skill Training (Buat dengan adik-beradik. Hingaq macam pesta).

https://media.siraplimau.com/2020/01/getfvid_84048425_799744170491597_3735149288565506048_n.mp4
*Video anak sulung saya buat aktiviti Mengoyak Kertas. Tu teknik yang betul.
Sumber: Norzi Malek


Kanak-kanak Yang ‘Melawan’ Akan Menjadi Orang Dewasa yang Lebih Berjaya

Semasa kecil, ibu-bapa kita selalu ingatkan, “Jangan melawan cakap orang tua!”. Sebaliknya, artikel ini mempunyai perspektif yang berbeza pula.
Anak suka melawan
Semestinya, sangat sukar untuk kekal tenang apabila anak-anak kita melawan cakap kita, walaupun dalam teori, respon yang tenang adalah yang terbaik untuk semua yang terlibat (dan juga tekanan darah). Jika tidak tahan sangat, ada beberapa cara efektif yang boleh digunakan bila anak suka melawan cakap orang tua.

Tapi bagaimana (layan sahaja firasat saya untuk seketika) apabila anak anda ‘melawan’ semula, adakah ia benar-benar baik untuk perkembangan dan tumbesaran mereka?
Foto Kredit: melissanorthway.com

Pakar bersetuju bahawa sikap ini sebenarnya sihat untuk kanak-kanak. Pakar psikologi klinikal, Kelly, M. Flanagan menerangkan bahawa ketidakupayaan untuk mengatakan ‘Tidak’ , yakni keupayaan untuk meletakkan sempadan peribadi adalah antara punca utama manusia mengalami kesukaran hidup.

Pakar psikologi Joseph P. Allen, yang mengetuai kajian untuk University of Virginia, menyatakan: “Kami memberitahu para ibu bapa untuk menganggap perbalahan-perbalahan itu, bukan sebagai sesuatu yang menyusahkan, tetapi sebagai asas latihan kritikal.”
Pada asasnya, apabila seorang kanak-kanak melawan semula autoriti anda, mereka sedang cuba menguatkuasakan sifat kawalan mereka terhadap hidup sendiri. Mereka sedang melatih kemahiran tersebut, dan mereka sedang cuba melatih diri bersama anda.
Tidakkah anda lebih suka jika anak-anak anda belajar untuk berbincang dengan anda dahulu, daripada mengikut langkah budak-budak lain hanya kerana salah satu rakannya mendesak dengan mengatakan, “Semua orang melakukannya”,atau ikut secara membuta tuli arahan seorang dewasa yang bersikap tidak senonoh terhadap anak anda?
Fokus Pada BAGAIMANA Mereka Melawan Balik
Foto Kredit: huffingtonpost.com
Kita semua terdesak untuk anak-anak kita menguasai kemahiran yang mereka perlukan untuk berdikari dan berdiri teguh  apabila menghadapi desakan rakan-rakan atau risiko saat berhadapan dengan dilema membuat keputusan hidup yang sukar.
Bagaimana jika keupayaan anda untuk menerima (mendidik dan bantu menguruskan) sifat berdikari anak anda yang sedang membangun adalah kunci untuk mengajar kemahiran berunding yang kritikal itu? Kemahiran yang membolehkan anak anda berkata ‘Tidak‘ kepada dadah dan menangguh eksperimentasi seksual sehingga usia yang lebih sesuai?
Sebenarnya, ia BUKAN sama ada mereka melawan balik terhadap authoriti anda atau tidak. Mereka masih kanak-kanak, justeru mereka akan melawan balik. Itu tugas mereka. Autoriti anda terletak pada BAGAIMANA mereka melawan balik, bukan BAGAIMANA anda respon terhadap mereka.
Adakah anda mengajar anak-anak anda untuk mencabar anda secara berhemah? Adakah anda meletakkan harapan (dan contoh yang positif) untuk cara komunikasi yang bersesuaian? Adakah anda membantu mereka memahami dan mengambil tanggungjawab akan kesan tingkahlaku dan perbuatan mereka?
Kemahiran anak anda untuk berunding dalam situasi yang berisiko akan meningkat apabila anda mengajar mereka untuk melatih kawalan disertai dengan kesedaran, hormat, hemah dan tenang.
Lagipun, Siapa Yang Berkuasa Sebenarnya?
Foto Kredit: Screencap youtube.com
Kita mahu menjadi dan merasa diri sebagai ibu bapa yang baik, namun apabila seorang anak berusia 2 tahun mengatakan, “TIDAK!”, seorang 9 tahun mengatakan  “Kenapa pula saya yang kena buat?”, atau seorang 14 tahun mengatakan, “Ini tidak adil!” ia boleh mencetuskan rasa kurang yakin mengenai keupayaan kita sebagai ibu bapa.
Kita rasa seolah-olah kita harus mengekalkan standard minima dalam autoriti sebagai ibu bapa. Sebahagiannya adalah kerana kita membesar dengan contoh sebegitu (seperti “Saya TIDAK pernah bercakap dengan ibu bapa saya begitu!”), dan sebahagiannya kerana kita mahu berasa seperti kita mempunyai kuasa ke atas anak-anak kita.
Hidup adalah lebih mudah, dalam jangka masa pendek, apabila mereka sentiasa melakukan apa sahaja yang kita arahkan. Namun pada pengakhirannya, kita tetap tidak akan mempunyai kawalan sepenuhnya terhadap anak kita.
Anak-anak hadir dalam dunia ini bersama jalan-jalan yang harus mereka ikuti sendiri. Daripada usia awal, mereka telah mengajar kita perkara ini, dengan menjerit kepada kita, “Ia bukan pasal awak; ia pasal saya!”
Malangnya, ia mengambil masa yang lama untuk kita memahami mesej tersebut, dan kadang kala kita tidak faham langsung.
Apa Yang Anak Anda Mahu Anda Tahu
Foto Kredit: blogcdn.com
Dalam cara yang berbeza, pada fasa perkembangan yang berbeza, mesejnya masih sama:
Mereka adalah manusia berdikari yang memiliki fikiran, perasaan dan idea tersendiri. Mereka berada pada jalan mereka sendiri. Dan biarpun ia adalah satu keistimewaan untuk menyelia mereka dalam perjalanan mereka, ia masih hak mereka sendiri, bukan anda.
Agar anak-anak kita membesar sebagai dewasa yang berdikari dan sihat, mereka perlu berlatih membuat keputusan untuk diri sendiri, dan berurusan untuk mendapatkan apa yang mereka mahu, walau betapa pelik atau tidak bermakna perkara-perkara tersebut untuk anda. Hal ini kerana ia bukan mengenai anda.
Jika mereka boleh membuat perjanjian untuk memberi hamster makan pada pukul 7:00 pm berbanding 6:30 pm contohnya, mereka akan lebih bersedia untuk membuat urusan bersama professor kolej mereka, pengurus mereka di tempat kerja,dan bersama pasangan mereka di rumah, pada masa hadapan.
Ingat, Anda Mendidik Anak-anak Yang Bakal Dewasa
Foto Kredit: untoldentertainment.com
Mendidik anak ke arah sifat berdikari hampir bertentangan bunyinya. Namun kita harus ingat bahawa kita bukan mendidik anak-anak yang kekal kecil, tetapi mereka yang bakal dewasa.
Jadi, lain kali anda mendengar diri anda berkata, “Berani kamu melawan cakap saya?” atau , “Dah saya kata begitu” ataupun, “Saya berikan kamu arahan dan saya mahu anda mengikutinya”. Fikirkan mesej yang sedang anda berikan kepada anak anda, dan tanya diri anda bagaimana anda boleh memperkasakan mereka pula.
Bagaimana anda boleh mengekalkan autoriti anda tanpa perlu menekankan kekuasaan?
Sebagai contoh, antara respons mudah kepada tona dan bahasa mereka yang tidak elok, anda boleh cuba: “Bolehkah anda menggunakan cara yang lain untuk menyatakannya?”
Minta mereka menghabiskan satu tugasan, tapi lakukannya dengan menawarkan mereka peluang untuk memilih bila mereka boleh melakukannya: “Saya mahu pinggan mangkuk habis dicuci sebelum makan malam dan giliran awak hari ini. Pukul berapa anda ingin lakukannya, dan mahukah anda untuk diingatkan?”
Ingat, ini merupakan satu proses, dan ia akan mengambil masa untuk mengubah haluan. Soalan-soalan yang bersesuaian belum tentu terus dapat mengubah perhubungan yang sedia ada. Tetapi dengan mengubah ke arah baru yang lebih bersifat memberi sokongan dan lebih memahami adalah langkah yang besar dalam membina sifat berdikari anak-anak anda, dan itu adalah keutamaannya dalam menjalani peranan sebagai ibu bapa.
Foto Kredit: funbuses.com
Cubalah guna positive parenting dalam mendidik anak-anak. In Shaa Allah, dipermudahkan.
Sumber: Yahoo! Parenting


“Anak Suka Memanjat Bukan Tanda Anak Bermasalah, Biarkan Mereka”- Pakar

Panjat-memanjat pagar, sofa dan pintu ‘grill’ di rumah sudah menjadi kebiasaan bagi kanak-kanak. Kadang-kadang sampai tak tahu nak marah macam mana supaya mereka tak terlalu ‘obses’ dengan aktiviti memanjat ni. Mana tidaknya, malu juga kalau pergi ke tempat awam pun anak masih suka memanjat tanpa menghiraukan orang ramai. Kenapa anak suka memanjat sangat ya?
Untuk pengetahuan anda, di sebalik kepada habit ini tersimpan kebaikannya yang ramai ibu bapa tak tahu. Ikuti penjelasan dari pakar.

KENAPA ANAK SUKA MEMANJAT?
“Mengapa anak/cucu kita ‘Pantang’ tengok Tangga, Grill pintu atau Sofa..lalu suka memanjat / meragaih?”. Silap anda jika melarangnya!! Mengapa ya?”.
A. Kalau anak/cucu kita dah masuk umur 1.5 tahun ke 2 tahun, jangan terkejut mereka dah mula suka panjat memanjat/ meragaih sofa, pintu grill, baby cot & tangga rumah. Kadang-kadang di tempat awam & rumah orang pun anak/cucu tak reti malu. Mereka lasak memanjat sana sini ni yang buat kita rasa malu teramat sangat. Tak tau di mana nak sorok air muka kita yang handsome/ comel ni he?

B. Ni doktor share sikit info mengapa sebabnya jadi begini:

1. Anak ketika ni suka memanjat bukannya ia HYPERAKTIF, bukan anak bermasalah atau nakal. Bukan! Bukan! Bukan! Ni perspektif fikiran ibubapa yang silap! Tapi ia adalah salah satu SKILL penting & BARU dalam perkembangan Motor Kasar pada diri & perkembangan otak anak tu ketika pembesaran dirinya.
INI MERUPAKAN PERKEMBANGAN NORMAL
i) Anak yang baru lahir terus menyusu daripada ibunya. Emak pak & Tok Wan & Opah tak payah mengajarnya. Skill tu ANUGERAH ALLAH cara automatik dalam proses perkembangan bayi yang normal. Bagitu jua belajar meniarap, merangkak, duduk, berdiri & berjalan, uoll tak perlu bagi tution klsd semua ni kepada anak/cucu anda , bukan?
ii) Anda tak payah ajar anak/cucu anda camana nak memanjat. Tapi SKILL SPECIAL MEMANJAT ni ANUGERAH ALLAH ni terjelma bila tahap perkembangan bayi tu tiba waktunya dalam perkembangan otak yang normal. Sebabnya ketika ni mereka dah mula ada Deria Vestibular ( Deria pergerakan & keseimbangan). Ini yang menyebabkan mereka suka memanjat & cuba cari & test deria tersebut lalu kelamaan dapat pupuk SKILL tu dalam dirinya dengan baik & berguna pada masa depan mereka.

3. Memanjat memang normal & adalah satu KEPERLUAN dalam perkembangan anak-anak. Masa kecik-kecik dulu doc & anda bebas panjat pokok & main-main panjat tangga & papan gelonsor. Hihihi nasib baik tak merudum ke tanah ketika tu. Tapi zaman la ni, mak ayah sibuk dengan carrier hingga balik larut malam cari duit. No time dengan anak-anak di taman permainan. Sebab tu anak-anak zaman la ni suka memanjat dalam rumah untuk dapat skill daripada Deria Vestibular yang sedang berkembang dalam dirinya.
NASIHAT DOKTOR

A. Biar je Anak/cucu anda nak naik turun tangga dirumah. JANGAN halang mereka menguatkan skill ni. Hanya waspada mereka daripada jatuh & cedera diri mereka je.
B. Anak nak panjat grill rumah, bagi je. JANGAN marah atau rotankan mereka. JANGAN KATA MEREKA NAKAL! HYPERAKTIF! Patut kata good, keep it up! Emak/Pak & TokWan/Opah kena faham ni ye.
C. Anak panjat sofa, relax je. Kalau rosak sofa tu beli le yang baru maklum la nak kasi anak develop skill. Jaga je baik-baik supaya jangan ada injury/ cedera je.
D. Ramai mak ayah buka tv & beri gadget untuk ubah attention anak daripada memanjat. Ini tindakkan yamg tak betul & merosakkan minda & development anak dengan media tersebut tanpa aktiviti lasak.
5. Memanjat membuat urat otot, tulang, sendi serta deria Saraf Vestibular anak/cucu berkembang cepat & lagi matang. Biar je anak/cucu memanjat! Anda RELAX je saja.
Sumber : Dr. Rahim


Mak Ayah Pula Takut Tengok Anak Mengamuk, Inilah Antara Tanda Anda Dibuli Oleh Anak!

Mendidik anak-anak ternyata bukanlah perkara yang mudah. Mungkin ramai dalam kalangan ibu bapa yang menggunakan pendekatan lembut dalam mendidik anak-anak namun, ternyata cara pendekatan tersebut adalah salah. Hal ini menjadikan anak-anak besar kepala dan rupanya ibu bapa yang kena ‘didera’ oleh anak-anak. Macam itu pun ada?
Kalau anda nak tahu adakah anda sedang dibuli oleh anak-anak sendiri? Ini tanda-tanda yang anda perlu perhatikan.

Tanda-Tanda Anda Sedang Dibuli Oleh Anak

Zaman sudah berubah dengan sangat pantas. Dahulunya, anak susah untuk angkat muka dengan ibu-bapa. Silap sikit, berbirat tangan, kaki dan punggung. Jadi, apa sahaja yang ibu-bapa kata, itulah yang akan dituruti.

Kita cepatkan masa sedikit. Anak-anak tadi membesar dan menjadi dewasa serta mendirikan rumah tangga. Atas pengalaman lalu, ramai yang berjanji pada diri sendiri yang mereka tidak akan terlalu tegas atau garang dengan anak-anak. Mereka mahu anak lebih hormat berbanding takut kepada mereka sebagai ibu-bapa. Tak salah untuk berfikiran begitu, tetapi jika tidak dibendung, kesannya akan menjadi buruk. Ibu-bapa pula akan menjadi mangsa buli anak.

Mari kita lihat tanda-tanda anda sedang dibuli anak

1. Anak anda sentiasa melawan. Jika anda kata A, dia akan tetap dengan pendiriannya iaitu B. Bila anda kata “jangan”, dia tidak akan mempedulikannya.
2. Anda sebagai ibu-bapa takut apabila anak mengamuk. Di rumah itu boleh tahan lagi. Tetapi apabila di luar, di taman, di pusat membeli belah dan di tempat ramai orang. Apabila anak buat perangai, anda mula gelabah dan menuruti sahaja apa yang mereka mahukan.
3. Ini juga bermaksud yang anak sering memeras ugut anda. Apabila dia tidak dapat apa yang mereka mahukan, mereka akan membuatkan anda malu atau menyusahkan anda. Mereka tahu mengenai perasaan malu dan takut anda itu.
4. Anak sudah hafal rutin atau cara untuk mereka dapatkan sesuatu. Contohnya jika mereka mahukan smartphone, mereka akan mengamuk dan mereka tahu yang anda akhirnya akan mengalah dan mereka dapat apa yang dimahukan. Mereka akan senyap selepas itu dan ibu-bapa sebenarnya sedang dibuli dan dipermainkan dengan “keamanan yang dirancang”. Anak kecil zaman sekarang bijak. Mereka tahu.

5. Anak yang sengaja tidak mahu mendengar kata dan melebihkan sama ada ibu atau bapa. Mereka hanya mendengar kata seorang sahaja. Ini sememangnya salah satu bentuk buli kerana mereka pandai menjadi anak yang baik apabila ibu kesayangan atau bapa kesayangannya ada dan akan mengubah perangai apabila anda atau pasangan anda tiada.
6. Anak yang sengaja menyakiti anda secara fizikal. Mencubit, menggigit dan menyepak ibu atau bapanya sendiri. Macam tak masuk akal kan? Tetapi ada ibu-bapa yang membenarkan kelakuan ini dan tidak mencegahnya. Hasilnya anak akan membuli dan menyakiti ibu-bapa disebabkan tiada lagi rasa hormat.
7. Anak dengan sengaja tidak mahu tidur sendiri walaupun sudah lebih dari 2 atau 3 tahun. Ini terhasil dari kurangnya inisiatif dari ibu-bapa sendiri yang cepat mengalah dan menurut sahaja kehendak anak. Mereka akan melawan percubaan pengasingan dan jika ibu-bapa tidak kuat mentalnya, pasti mereka yang akan berjaya.
Itu antara tanda-tanda anda sedang dibuli oleh anak sendiri. Jika ada tanda-tanda itu, mulalah berubah. Perubahan itu perlu bermula dengan ibu-bapa. Jangan ditunggu-tunggu atau dilengah-lengahkan kerana apabila anak sudah besar, kadang-kala semuanya akan sudah terlambat. Mereka tidak lagi akan mendengar kata anda.
Apa yang anda boleh buat untuk mengelakkan dari dibuli anak sendiri?

1. Jangan terlalu manjakan mereka. Mengalah itu tidak salah tetapi sentiasa mengalah itu yang salah. Jangan jadikannya rutin yang mereka akan sentiasa dapat apa yang mereka mahukan selepas mereka mengamuk.
2. Bersatu hati dan bekerjasama dengan pasangan. Jangan bergaduh depan anak, jangan menyangkal apa yang pasangan sedang katakan, jangan menunjukkan kesalahan pasangan di hadapan anak dan jangan melebihkan anak di hadapan pasangan. Ini akan membuatkan anak tidak hormat kepada pasangan dan akan membuli serta melayan pasangan anda dengan tidak baik.
3. Perlu tegas. Benar, hormat itu lebih baik, tetapi anak perlu ada sifat takut kepada ibu-bapanya. Bukan dengan kekerasan tetapi dengan mainan psikologi. Mereka perlu tahu apa yang mereka akan kehilangan jika buat itu dan ini supaya mereka takut bukan sahaja kepada anda tetapi kepada apa yang mereka mahu atau sayangkan.
4. Berikan kuasa kepada pasangan. Contohnya “mama kata tak boleh, kena ikut cakap mama”. Ini salah satu pemberian kuasa kepada pasangan. Jangan sekali-kali menghilangkan kuasa itu dengan memberi apa yang mereka mahukan apabila pasangan anda sudah buat keputusan untuk tidak memberi.

5. Gunakan juga pengaruh luar seperti kawan-kawan, guru dan saudara mara. Berikan contoh apakah mereka ini akan rasa apabila anak buat sesuatu yang tidak baik, contohnya memarahi ibunya sendiri. Beritahu yang kawan-kawannya tidak memarahi ibu mereka atau Guru akan marah jika tahu mengenai perkara itu.
6. Terapkan nilai-nilai Agama Islam, pahala dan dosa, syurga dan neraka, derhaka dan taat serta lain-lain.
7. Jangan malu apabila anak mengamuk di khalayak ramai. Cari ruang untuk tenteramkan mereka dan bukannya dengan memukul mereka yang bakal memberi kesan yang lebih buruk lagi. Mereka perlu tahu, tangisan mereka itu adalah sia-sia kerana anda tidak akan mengalah.
8. Anak yang paling baik dengan ibu-bapanya ialah anak yang menghormati ibu-bapanya. Ini bermakna, tiada pertengkaran di hadapan anak, tiada jeritan-jeritan dan maki-makian. Apa sahaja yang kita sebagai ibu-bapa buat di hadapan anak akan mereka tiru, jika tidak tiru pun, ia akan tersimpan sebagai dendam yang akhirnya akan diluahkan apabila mereka sudah besar.

Akhir sekali, jangan memandang rendah perkembangan minda anak. Mereka di zaman sekarang menyerap maklumat berkali-kali ganda lebih banyak berbanding kita dahulu. Perlu tetapkan dalam minda yang mereka tahu serta faham apa yang mereka lakukan. Jadi, ibu-bapa perlu tangani perkara ini dengan lebih bijak berbanding hanya menggunakan kekerasan sahaja. Anak yang sentiasa dimarahi akan memberontak dan jika mereka tidak tunjuk, mungkin mereka simpan dan memberi tekanan di kemudian hari.
Semoga ibu-bapa tidak lagi dibuli anak dan semoga keluarga kita semua sentiasa bahagia dan ceria.
Sumber: Akhtar Syamir


Normal Ke Kalau Selalu Rasa Macam Nak ‘Makan’ & Gigit Bayi? Ini Jawapan Dari Pakar

“Geramnya aku dengan baby ni, rasa nak gigit-gigit je pipi tu!”
Tahukah anda keinginan kita untuk ‘gigit-gigit’ bayi, cubit-cubit pipi bayi, gomol bayi ataupun rasa seolah-olah ingin makan atau telan bayi apabila melihat bayi yang comel adalah satu perasaan yang normal dalam diri semua manusia normal?

INGIN ‘GIGIT-GIGIT’ BAYI, NORMALKAH?

Kecenderungan ini dikenali sebagai ‘cuteness syndrome’ ataupun ‘cuteness aggression.’ Konrad Lorenz, seorang pakar biologi dan ethologi (tingkah laku manusia) menyatakan bahawa bayi mempunyai ciri-ciri fizikal yang dikenali sebagai ‘baby schema’ iaitu mata bulat, kepala besar, badan kecil, kulit yang halus dan pergerakan yang gemalai hingga menyebabkan semua jatuh hati apabila melihat seorang bayi. ‘Baby schema’ ini akan menarik perhatian orang dewasa dan mewujudkan rasa ingin melindungi dan rasa ingin bertanggungjawab ke atas bayi tersebut.

KENAPA ADA RASA NAK GIGIT BAYI TERSEBUT?

Kenapa apabila melihat bayi yang comel kita rasa ingin gigit-gigit bayi atau lebih agresif lagi, ada yang hingga berkata “Rasa hendak makan makan” bayi comel tersebut? Pakar Psikologi dari Yale University * mendapati bahawa terlalu banyak stimulasi kecomelan atau ‘cute stimuli’ dari ‘baby schema’ menimbulkan emosi positif yang berlebih-lebihan dalam diri seorang dewasa yang melihat seorang bayi.
EMOSI POSITIF yang berlebih-lebihan, atau terlampau teruja inilah yang mewujudkan ‘cuteness aggression’ atau rasa ingin gigit, cubit, gomol atau makan bayi. Apabila emosi positif berada pada tahap yang tinggi, kita berada dalam keadaan stres dan emosi perlu diseimbangkan kembali. ‘Cuteness aggression’ membantu orang dewasa untuk menyeimbangkan emosi positif yang berlebih-lebihan itu agar kembali ke paras yang normal.
Apabila ‘cuteness aggression’ ini berlaku, kita akan ketap gigi, genggam tapak tangan dan membuat kenyataan yang ‘agresif’ seperti “Eee!! Rasa nak makan-makan, gigit-gigit dia.” Setelah mengeluarkan kenyataan ‘agresif’ yang sedemikian, emosi kita akan kembali terkawal, kita akan kembali tenang dari terlampau teruja dan kita akan berupaya untuk menjaga dan melindungi bayi itu dengan pemikiran yang lebih rasional, berjaga-jaga dan stabil.
INI ADALAH FITRAH SEMULAJADI

Ini adalah fitrah semulajadi manusia. Bayi diciptakan Allah SWT dengan sifat yang sungguh comel pada pandangan mata kita supaya kita terus jatuh cinta dan ingin menyayangi dan melindunginya. Bagi ibubapa pula, walaupun semua bayi dilahirkan comel, tidak ada bayi yang lebih comel di dunia ini berbanding bayi kita sendiri, bukan? ‘Cute stimuli’ ini mewujudkan ‘attachment’ atau perapatan antara ibubapa dan anak-anak dari peringkat bayi lagi.
Manusia yang normal tidak tergamak untuk menyakiti seorang bayi apatah lagi untuk menderanya secara fizikal atau pun seksual. Jika ada manusia yang sedemikian, dia memerlukan bantuan untuk kembali ke fitrah semulajadi manusia yang menyayangi dan melindungi kanak-kanak.
Diriwayatkan daripada Anas bin Malik R.A. bahawa telah datang seorang tua kepada Nabi S.A.W, dan orang ramai melambatkan pergerakan untuk memberikan ruang kepadanya. Lalu Baginda S.A.W bersabda maksudnya:
“Bukanlah daripada golongan kami barang siapa yang tidak mengasihi kanak-kanak dan tidak menghormati orang dewasa”.
(Hadis Riwayat Tirmizi: 1919)
Sumber : Noor Afidah Abu Bakar, Parent Connect Consultancy


Anak Suka Tampal Sticker Di Dinding? Ini 5 Cara Untuk Jadikan Aktiviti Sticker Lebih Bijak

Perasan atau tidak setiap kali anda berkunjung ke kedai buku, pastinya anak-anak akan tertarik dengan koleksi sticker yang ada di sana? Kalau boleh, setiap hari mahu beli sticker dan dijadikan permainan harian. Tapi, ibu bapa pula yang pening kepala dimana anak-anak akan mula tampal sticker tersebut di serata kawasan dalam rumah termasuk dinding yang bercat mahal!
Tetapi, jangan dimarahi anak-anak yang suka main dengan sticker tersebut kerana ada manfaatnya yang anda tidak tahu dan ini caranya untuk jadikan aktiviti sticker lebih fun dan super-bijak!

5 TIPS AKTIVITI STICKER MUDAH BOLEH JADI AKTIVITI “SUPER-BIJAK”

– Tampal sticker merupakan antara aktiviti PRA-MENULIS yang sangat baik, mudah dan murah.

– Tampal sticker pada garisan akan membantu anak AWARE PADA GARISAN yang akan turut latih anak untuk MEWARNA

DALAM GARISAN, MENULIS IKUT GARISAN
Aktiviti ni sesuai untuk anak 2 tahun ke atas yang dah tak masukkan barang bukan makanan dalam mulut ye.. hehehe.
Ni saya kongsikan 5 TIPS kita boleh jadikan aktiviti mudah ni jadi SUPER BIJAK dan jadi sangat efektif sebagai persediaan anak kita nak belajar menulis dengan baik nanti.
1. Masa lukis, biar anak nampak kita lukis.

Anak ni, belajar dengan meniru apa yang kita buat. So, lukis je sendiri. Nanti anak akan rasa suka dan jatuh cinta dengan pensel dan kertas sebab berjaya buat mama dia lukis objek cantik untuk dia.
2.Sambil lukis tu, sambil lah borak dengan anak apa gambar yang kita lukis tu

– Guna tack-it / selofan tape untuk lekatkan kertas pada meja.
– Nak buat aktiviti motor halus macam ni, kita kena kurangkan distraction. Target kita nak anak kenal garisan dan guna sticker. So, kurangkan kesusahan anak nak kawal kertas dari terbang pula.
-Fokus kemahiran apa yang kita nak anak belajar dalam setiap aktiviti mudah yang kita bagi.
– Ajar anak tanggal sticker dengan kedua belah tangannya aktif.
3.Tak mau letak sticker atas meja

-Tapi, latih anak untuk pegang sebelah tangan, dan tanggalkan sticker dengan sebelah tangan lagi.
-Kalau anak tak tahu? Tunjuk. Anak kan suka tiru kita…
-Guna 2 tangan macam ni akan latih anak untuk guna tangan yang dia prefer atau kita panggil tangan dominan.
4. Guna LAGU untuk galakkan anak siapkan kerja dia

-Setiap kali anak tampal sticker, nyanyi satu lagu mudah. “Lebah jalan-jalan, Aufa tampalkan.. Lebah jalan-jalan, Aufa tampalkan..”
-Sampai lagu tu macam menghantui kepala kita dan anak kita. Sampai anak kita pun ternyanyi sekali. Sedap tak sedap, belakang kira.
5. Beri anak ruang untuk siapkan sendiri

-Bila anak dah ada rentak untuk buat tu, jauhkan sedikit diri kita dari sebelah anak. Ambil air kejap ke, basuh pinggan kejap ke…
-Kalau anak kita bangun dari meja bila kita tiada, ajak balik, create semula momentum minat anak dengan lagu tadi.
-Bila anak dah leka semula, kita tinggalkan dia sekejap. Ini akan latih anak kita untuk berdikari dan yakin diri untuk boleh siapkan kerja dia tanpa kita.
Simple kan? Bila aktiviti simple kita buat dengan practical dan penuh ilmu, aktiviti simple pun boleh jadi aktiviti yang sangat satisfying untuk kita sebagai ibu bapa tau. Sebab kita tahu dengan aktiviti simple tu sebenarnya anak kita tengah belajar macam-macam benda. Kan?
Semoga perkongsian ini bermanfaat.
Sumber: Siti ‘Aisyah Rozalli


7 Cara Menangani Anak Suka Tengok Kartun Di TV, iPad & Tablet.

Anak Suka Tengok Kartun?
Kebanyakan ibu-bapa mengalami masalah ini. Bila anak mula ‘ketagih’ tonton TV, semua kerja tidak jadi. Sehinggakan sampai satu tahap di mana anak sudah pandai menjawab, “Kejap….. kejap…..” sambil matanya terus merenung skrin televisyen. Ada anak yang matanya ‘dekat’ sangat dengan TV. Sangat merbahaya kerana boleh menyebabkan rabun. Ini bukan soal Astro yang ada banyak rancangan menarik semata-mata, ia lebih kepada ‘approach’ dan mekanisme ibu-bapa mengawal anak-anak. Jika dihalang tengok TV, pandai pula cari iPad atau tablet milik ibu-bapa.
Mari kita lihat, bagaimana cara mengatasinya.

 1. Sediakan jadual menonton TV
Buat peraturan dalam rumah. Terapkan rasa tanggungjawab.

Takkan di rumah pun perlu ‘strict’ begini? Macam pejabat pula mahu ada ‘timetable’. Percayalah, jika ada jadual, anak kita akan lebih rasa dirinya diawasi sentiasa. Lebih-lebih lagi jika jadual itu ditampal, terpampang di dinding. Namun, jadi fleksibel dalam keadaan tertentu. Benarkan anak menonton rancangan kegemarannya dalam masa yang ditetapkan.

Anak akan rasa tanggungjawab. Apabila terlebih masa, kita boleh kata, “Haaa… dan pukul berapa dah ni? Mama cakap sampai pukul berapa”. Bila kata-kata begitu keluar dari mulut ibu-bapa, mereka terpaksa akur dengan arahan. Bukankah jadual itu yang dipersetujuinya dahulu?
Kalau main gajet, tetapkan masa berapa lama mereka boleh tengok YouTube. Hadkan masa dengan cubaan 1 jam dahulu.

2. Kenalpasti rancangan kegemaran anak
Hubungan kekeluargaan lebih erat jika tonton TV bersama-sama
Jika di rumah ada langganan Astro, mesti ada ulangan. Sampai ada orang kata, “Alah, Astro. Asyik ulang-ulang je cerita.”. Namun ada kebaikannya begitu. Anak kita boleh menonton rancangan itu. Jika Astro ada fungsi rakaman, rakam cerita tersebut. Bila anak dapat tonton rancangan kegemarannya, kurang sedikit sikap ‘rebellious’ atau suka menentang dan marah-marah. Anak akan rasa puas hati.
Seperkara lagi, jika anak ‘buat muka’ tidak dapat tengok TV, usah benarkan anak buka komputer atau PlayStation. Tiada maknanya berbuat begitu. Jika ada YouTube, lebih mudah. Berikan anak tonton Upin & Ipin yang bukan sahaja menarik, malah memberi ilmu pada anak kita.

3. Tutup TV, Sorokkan Gajet
Biar anak menangis tidak dapat tengok TV
Mudah bukan? Pada hari persekolahan, ketika mereka sedang membuat kerja rumah, tutup sahaja TV. Bunyi bising atau ‘noise’ dari TV akan mengganggu tumpuan mereka. Jika adik mereka yang kecil berkeras mahu tonton juga rancangan kartun kegemaran, pujuk agar perlahankan sedikit ‘volume’. Takut abang dan kakaknya ‘join’ sekaki pula. Letak gajet tinggi-tinggi sampai anak tidak boleh ambil. Biar sahaja dia nampak, tetapi tidak boleh capai. Macam zaman dulu-dulu, ibu-bapa kita gantung basikal kerana tidak mahu kita ligat main basikal tanpa mengira penat!

4. Banyakkan aktiviti bersama anak
Bayangkan kalau anak jumpa air?
Bila kali terakhir anda main ‘chess’ dengan anak? Main Lego? Main Play Doh? Atau paling mudah, main ‘kuda-kuda’ dengan anak? Nampak, ramai ibu-bapa zaman sekarang mengabaikan anak tanpa sedar. Mereka mahukan perhatian kerana sudah seharian berada di rumah penjaga atau ‘nursery’. Mereka tidak faham erti kata “Mak penat. Ayah penat. Pergi main sana”.
Bila tiada orang melayan mereka, sebab itu mereka beralih ke kaca televisyen. Pada hujung minggu, buat aktiviti luar atau dalam rumah bersama mereka.

5. Keluar dari rumah
Hanya di Tokyo, Jepun! Seronok ada basikal sebegini
Apabila berada dalam rumah, aktiviti menjadi terhad. Dulu-dulu, kita main panjat pokok, pengantin-pengantin, baling selipar, baling tin, konda-kondi dan macam-macam lagi. Sekarang, tidak selamat berbuat begitu. Luar rumah pun bukannya ada pokok yang boleh dipanjat. Bila tiada aktiviti, anak jadi bosan. Bila bosan, kepada TV dan gajet jua mereka pergi.
Beralih kepada aktiviti luar rumah seperti main basikal dan bola bersama-sama. Jika kawasan berdekatan ada kelas-kelas sukan, masukkan mereka dalam kelas seperti Tae-kwon-do, Aikido, badminton dan lain-lain.

6. Belikan buku dan galakkan anak membaca
Biar adik kacau abang masa membaca buku
Anak-anak suka pada benda visual, iaitu gambar. Pupuk minat membaca pada anak sedari awal lagi. Elakkan membeli buku yang tebal, penuh dengan tulisan sahaja dan tidak menarik. Buku-buku ensiklopedia bergambar pasti akan menarik minat mereka. Kalau anak suka dinosaur, belikan buku yang tentang dinosaur. Kalau anak suka tentang geografi, belikan buku yang menunjukkan tempat menarik di seluruh dunia yang menunjukkan keindahan alam ciptaan Allah.

 7. Tunjukkan tauladan yang baik
Tengok Upin dan Ipin episod Boria Suka-Suka pun seronok juga

Kalau mahu anak jauhkan diri dari TV, ibu-bapa juga perlu menahan sabar dan keinginan menonton TV juga. Apa perasaan anak kalau ibu-bapa bagaikan perumpamaan ‘Seperti ketam mengajar anaknya berjalan’? Tentu dalam diam anak berkata berkata, “Eleh, mama tak bagi kita tengok TV. Mama tengok tu boleh?”. Apa nak jawab kalau anak menyuarakan perasaan tidak puas hati dan protes sebegitu?
Sebaiknya, ajak anak tengok bersama. Beralah sedikit dengan mereka. Tonton rancangan kegemaran mereka sekali. Jika anak suka tengok “Upin dan Ipin”, apa salahnya kita tonton bersama?
Selamat mencuba!


Anak Suka Tidur Lewat? Ini 10 Tips Ubah Rutin Tidur Lebih Awal

“Doktor, macam mana saya nak latih anak saya tidur awal? Dia selalu tengah malam pun belum tidur-tidur lagi.”
Itulah luahan seorang ibu kepada Dr Kamarul Ariffin Nor Sadan apabila anaknya tidak berminat untuk tidur awal dan mula meragam bila dipaksa tidur awal. Menurut Dr Kamarul, tabiat tidur lambat tidak elok dipraktikkan dalam kalangan kanak-kanak kerana akan menganggu perkembangan mereka.

Jadi, jika ibu bapa menghadapi masalah anak tidur lambat, berikut merupakan 10 tips berguna ubah rutin tidur si anak supaya lebih awal demi mendapatkan tidur yang cukup dan kualiti. Selamat mencuba!
Baca juga: 10 Perkara Ibu Ayah Kena Buat Kalau Anak Guna Botol Susu, Elak Anak Kena Cirit-Birit

ANAK SUKA TIDUR LEWAT? INI 10 TIPS UBAH RUTIN TIDUR LEBIH AWAL

1. Galakkan anak untuk melibatkan diri dalam aktiviti fizikal sepanjang hari. Ini akan membantu meletihkan mereka dan memudahkan mereka untuk tidur pada malam hari.
2. Set waktu makan malam anak sekitar 2 jam sebelum waktu tidur yang disasarkan. Elakkan makan terlalu berat atau terlalu manis untuk makan malam.
3. Tetapkan waktu tidur untuk anak. Hari sekolah atau hari cuti mereka perlu tidur pada waktu yang sama setiap malam. Ini akan membentuk rutin tidur tetap.

4. Hadkan masa skrin pada waktu malam. Berhenti gunakan peralatan elektronik sekurang-kurangnya satu jam sebelum waktu tidur. Perlu tegas.
5. Satu jam sebelum tidur, susun rutin yang melibatkan aktiviti yang tenang seperti, membaca, gosok gigi, berwuduk dan solat, dengar lagu santai, berselawat, dan sebagainya.
6. Ibu bapa perlu menjadi contoh yang baik kepada anak. Rumah digelapkan(suram), dan ibu bapa masuk ke dalam bilik tidur pada waktu tidur anak.

7. Pastikan persekitaran tidur selesa dan sesuai untuk tidur. Ini termasuk perkara seperti mengekalkan bilik gelap/suram dan sunyi, dan memastikan suhu selesa.
8. Sebelum tidur, ambil masa berbual tentang sebarang kebimbangan atau ketakutan yang mungkin mereka ada. Ini boleh membantu mereka untuk merasa tenang.
9. Sebagai galakkan dan dorongan awal, ibu bapa boleh memberi pujian dan ganjaran yang sesuai kepada anak jika anak tidur awal.

10. Ibu bapa perlu tegas dan konsisten dalam memastikan rutin ini dipatuhi pada setiap hari. Membentuk rutin baharu perlukan masa dan kesabaran.
Semoga tip-tip ini bermanfaat kepada ibubapa yang ingin melatih anak-anak tidur awal!
Sumber: Facebook Dr Kamarul Ariffin Nor Sadan


Anak Sulung Memang ‘Natural Born Leader’, Rugi Kalau Mak Ayah Tak Didik…

Anak sulung memang selalu dikaitkan dengan sifat kepimpinan yang tinggi dan dikatakan ‘contoh’ buat adik-adik. Mempunyai sifat kepimpinan yang tinggi secara semulajadi, ramai ibu bapa yang tidak membimbing dan melatih sifat kepimpinan ini dalam kalangan anak sulung dengan betul. Memang rugi kalau sifat kepimpinan anak sulung ini dibiarkan begitu sahaja…
Baca juga: Bahaya Sebenarnya Kalau Tersalah Didik Anak Sulung…

RUGI JIKA MAK AYAH TAK TAHU SIFAT KEPIMPINAN ANAK SULUNG
Ruginya bila mak ayah tak tahu tentang sifat kepimpinan anak sulung ni. Anak sulung memang natural born leader. Cuma bergantung pada cara didikan, anak sulung kita tu boleh jadi akan membesar sebagai seorang Pemimpin (Leader) ataupun Bos (Boss).
Anak sulung yang bersifat Leader ni, dia selalunya:

– suka memujuk
– suka menasihati
– suka melindungi
– suka bekerjasama
– suka mendengar terlebih dahulu
Anak sulung bersifat Boss pulak, dia ni lebih cenderung untuk:

– suka memaksa
– suka memarahi
– suka menguasai
– suka pentingkan diri
– suka beri arahan

Sebab tu mak ayah tolong ambil masa sekejap untuk belajar ilmu didik anak sulung baik baik kerana mereka adalah ketua & pemimpin kepada adik beradiknya yang lain.
Sumber: Dr. Ahmad Luqman Buhkari